title: Οδηγία 2005/89/ΕΚ του Ευρωπαϊκού Κοινοβουλίου και του Συμβουλίου, της  18ης Ιανουαρίου 2006 , περί μέτρων διασφάλισης του εφοδιασμού με ηλεκτρισμό και περί επενδύσεων υποδομής   (Κείμενο που παρουσιάζει ενδιαφέρον για τον ΕΟΧ)

text:
               4.2.2006

               EL

               Επίσημη Εφημερίδα της Ευρωπαϊκής Ένωσης

               L 33/22

         ΟΔΗΓΊΑ 2005/89/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 18ης Ιανουαρίου 2006
   περί μέτρων διασφάλισης του εφοδιασμού με ηλεκτρισμό και περί επενδύσεων υποδομής
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησε τη γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας (3), συνέβαλε σημαντικά στη δημιουργία εσωτερικής αγοράς ηλεκτρισμού. Η εγγύηση για υψηλό επίπεδο ασφάλειας εφοδιασμού με ηλεκτρισμό αποτελεί στόχο ζωτικής σημασίας για την επιτυχή λειτουργία της εσωτερικής αγοράς και η οδηγία αυτή παρέχει στα κράτη μέλη τη δυνατότητα επιβολής υποχρεώσεων δημόσιας υπηρεσίας στις επιχειρήσεις ηλεκτρισμού, για λόγους που περιλαμβάνουν και την ασφάλεια εφοδιασμού. Οι υποχρεώσεις αυτές θα πρέπει να καθορισθούν όσο γίνεται πιο αυστηρά και δεν θα πρέπει να οδηγούν στη δημιουργία δυναμικότητας παραγωγής που να υπερβαίνει την αναγκαία προκειμένου να αποφευχθούν αδικαιολόγητες διακοπές της διανομής ηλεκτρισμού στους τελικούς πελάτες.

               (2)

               Η ζήτηση ηλεκτρισμού προβλέπεται συνήθως μεσοπρόθεσμα βάσει σεναρίων που καταρτίζονται από τις επιχειρήσεις εκμετάλλευσης συστημάτων μεταφοράς ή άλλους οργανισμούς που μπορούν να τα εκπονήσουν κατόπιν αιτήματος κράτους μέλους.

               (3)

               Μια ανταγωνιστική ενιαία αγορά ηλεκτρισμού της ΕΕ απαιτεί διαφανείς πολιτικές ασφάλειας εφοδιασμού, που δεν εισάγουν διακρίσεις και είναι συμβατές με τις απαιτήσεις μιας τέτοιας αγοράς. Η έλλειψη τέτοιων πολιτικών στα κράτη μέλη ή οι σημαντικές διαφορές ανάμεσα στις πολιτικές τους είναι δυνατόν να οδηγήσουν σε στρεβλώσεις του ανταγωνισμού. Κατά συνέπεια, είναι ζωτικής σημασίας ο καθορισμός σαφών ρόλων και αρμοδιοτήτων των αρμοδίων αρχών, όπως και των ιδίων των κρατών μελών και όλων των εμπλεκομένων φορέων της αγοράς, για τη διασφάλιση της ασφάλειας του εφοδιασμού με ηλεκτρισμό και της καλής λειτουργίας της εσωτερικής αγοράς, με ταυτόχρονη αποφυγή της δημιουργίας εμποδίων για τους εισερχόμενους στην αγορά όπως εταιρείες που παράγουν ή παρέχουν ηλεκτρισμό σε ένα κράτος μέλος έχοντας αρχίσει πρόσφατα τις δραστηριότητές τους στο κράτος αυτό και αποφεύγοντας τη δημιουργία στρεβλώσεων της εσωτερικής αγοράς ηλεκτρισμού ή σημαντικών δυσκολιών για τους εμπλεκόμενους παράγοντες της αγοράς, περιλαμβανομένων των εταιρειών με μικρά μερίδια αγοράς, όπως προμηθευτές με πολύ μικρό μερίδιο στις σχετικές κοινοτικές αγορές.

               (4)

               Η απόφαση αριθ. 1229/2003/ΕΚ του Ευρωπαϊκού Κοινοβουλίου και του Συμβουλίου (4), ορίζει σειρά κατευθυντήριων γραμμών της κοινοτικής πολιτικής στον τομέα των διευρωπαϊκών δικτύων ενέργειας. Ο κανονισμός (ΕΚ) αριθ. 1228/2003 του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας (5), καθορίζει μεταξύ άλλων τις γενικές αρχές και τους λεπτομερείς κανόνες σχετικά με τη διαχείριση των συμφορήσεων.

               (5)

               Κατά την προώθηση της ηλεκτρικής ενέργειας από ανανεώσιμες πηγές ενέργειας είναι αναγκαίο να εξασφαλίζεται η ύπαρξη εφεδρικής δυναμικότητας παραγωγής, εφόσον απαιτείται από τεχνική άποψη, ώστε να διατηρούνται η αξιοπιστία και η ασφάλεια του δικτύου.

               (6)

               Προκειμένου να εκπληρωθούν οι περιβαλλοντικές δεσμεύσεις της Κοινότητας και να μειωθεί η εξωτερική της ενεργειακή εξάρτηση, έχει σημασία να ληφθούν υπόψη τα μακροπρόθεσμα αποτελέσματα της αύξησης της ζήτησης ηλεκτρισμού.

               (7)

               Η συνεργασία μεταξύ των εθνικών επιχειρήσεων εκμετάλλευσης συστημάτων μεταφοράς για ζητήματα ασφάλειας των δικτύων, συμπεριλαμβανομένης της δυναμικότητας μεταφοράς, της παροχής πληροφοριών και της μοντελοποίησης δικτύων, είναι ζωτική για την ανάπτυξη εσωτερικής αγοράς που να λειτουργεί σωστά και θα μπορούσε να βελτιωθεί περαιτέρω. Η έλλειψη συντονισμού σχετικά με την ασφάλεια των δικτύων θίγει την ανάπτυξη ίσων όρων ανταγωνισμού.

               (8)

               Ο κύριος σκοπός των σχετικών τεχνικών κανόνων και συστάσεων, όπως περιέχονται στο επιχειρησιακό εγχειρίδιο της Ένωσης για το Συντονισμό της Μεταφοράς Ηλεκτρικής Ενέργειας (UCTE), και των ανάλογων κανόνων και συστάσεων που έχουν αναπτυχθεί από τη NORDEL, τον Κώδικα Βαλτικού Δικτύου και τα συστήματα του Ηνωμένου Βασιλείου και της Ιρλανδίας είναι να υποστηριχθεί τεχνικώς το διασυνδεδεμένο δίκτυο, ώστε να διευκολυνθεί η απαιτούμενη συνεχής λειτουργία του στην περίπτωση βλάβης του συστήματος σε κάποιο σημείο ή σημεία του δικτύου και να ελαχιστοποιηθούν οι δαπάνες που συνδέονται με το μετριασμό των συνεπειών αυτής της διακοπής.

               (9)

               Θα πρέπει να απαιτηθεί από τις επιχειρήσεις εκμετάλλευσης συστημάτων μεταφοράς και διανομής να εξασφαλίσουν υψηλό επίπεδο εξυπηρέτησης προς τους τελικούς πελάτες όσον αφορά τη συχνότητα και τη διάρκεια των διακοπών.

               (10)

               Τα μέτρα που ενδέχεται να ληφθούν για να εξασφαλιστεί η διατήρηση επαρκών επιπέδων εφεδρικού δυναμικού παραγωγής θα πρέπει να βασίζονται στην αγορά και να μην εισάγουν διακρίσεις, μπορούν δε να περιλαμβάνουν συμβατικές εγγυήσεις και διευθετήσεις, δικαιώματα προαίρεσης δυναμικού ή υποχρεώσεις δυναμικού. Τα εν λόγω μέτρα θα μπορούσαν επίσης να συμπληρώνονται με άλλα μέσα που δεν εισάγουν διακρίσεις, π.χ. πληρωμές για δυναμικό.

               (11)

               Προκειμένου να εξασφαλιστεί επαρκής προηγούμενη ενημέρωση, τα κράτη μέλη θα πρέπει να δημοσιοποιούν τα μέτρα για τη διατήρηση της ισορροπίας μεταξύ προσφοράς και ζήτησης μεταξύ των υφιστάμενων και δυνητικών επενδυτών στον τομέα της παραγωγής καθώς και μεταξύ των καταναλωτών ηλεκτρισμού.

               (12)

               Με την επιφύλαξη των άρθρων 86, 87 και 88 της συνθήκης, είναι σημαντικό τα κράτη μέλη να καθορίσουν σαφές, ενδεδειγμένο και σταθερό πλαίσιο το οποίο θα διευκολύνει την ασφάλεια του εφοδιασμού με ηλεκτρισμό και θα επιτρέψει την πραγματοποίηση επενδύσεων στο παραγωγικό δυναμικό και στις τεχνικές διαχείρισης της ζήτησης. Έχει επίσης σημασία να ληφθούν κατάλληλα μέτρα προκειμένου να εξασφαλισθεί κανονιστικό πλαίσιο υπέρ των επενδύσεων στις νέες διασυνδέσεις μεταφοράς, ιδίως μεταξύ των κρατών μελών.

               (13)

               Το Ευρωπαϊκό Συμβούλιο της Βαρκελώνης της 15ης και 16ης Μαρτίου 2002 συμφώνησε επί του επιπέδου διασύνδεσης μεταξύ των κρατών μελών. Τα χαμηλά επίπεδα διασύνδεσης επιφέρουν κατακερματισμό της αγοράς και αποτελούν εμπόδιο στην ανάπτυξη του ανταγωνισμού. Η ύπαρξη επαρκούς δυναμικότητας φυσικής μεταφοράς και διασύνδεσης, διασυνοριακής ή μη, έχει ζωτική σημασία αλλά δεν αποτελεί ικανή συνθήκη προκειμένου ο ανταγωνισμός να είναι πλήρως αποτελεσματικός. Προς το συμφέρον των τελικών καταναλωτών, η σχέση ανάμεσα στα δυνητικά οφέλη των νέων έργων διασύνδεσης και του κόστους των έργων αυτών θα πρέπει να είναι εύλογα εξισορροπημένη.

               (14)

               Ενώ είναι σημαντικό να προσδιοριστούν οι μέγιστες διαθέσιμες δυνατότητες μεταφοράς χωρίς να παραβιάζονται οι απαιτήσεις ασφαλούς λειτουργίας του δικτύου, είναι επίσης σημαντικό να εξασφαλιστεί η πλήρης διαφάνεια της διαδικασίας υπολογισμού και κατανομής της δυναμικότητας στο σύστημα μεταφοράς. Έτσι, θα ήταν δυνατόν να γίνει καλύτερη χρήση της υφισταμένης δυναμικότητας χωρίς να δίδονται στην αγορά ψευδείς ενδείξεις για έλλειψη, γεγονός που θα υποστηρίξει την επίτευξη μιας απολύτως ανταγωνιστικής εσωτερικής αγοράς όπως προβλέπει η οδηγία 2003/54/ΕΚ.

               (15)

               Οι επιχειρήσεις εκμετάλλευσης συστήματος μεταφοράς και διανομής χρειάζονται ένα κατάλληλο και σταθερό κανονιστικό πλαίσιο για τις επενδύσεις και για τη συντήρηση και ανανέωση των δικτύων.

               (16)

               Το άρθρο 4 της οδηγίας 2003/54/ΕΚ απαιτεί από τα κράτη μέλη να ελέγχουν και να υποβάλουν έκθεση σχετικά με την ασφάλεια της παροχής ηλεκτρισμού. Η έκθεση αυτή πρέπει να καλύπτει βραχυπρόθεσμους, μεσοπρόθεσμους και μακροπρόθεσμους παράγοντες σχετικά με την ασφάλεια της παροχής, περιλαμβανομένης της πρόθεσης των επιχειρήσεων εκμετάλλευσης συστημάτων μεταφοράς να επενδύσουν στο δίκτυο. Κατά τη σύνταξη της έκθεσης αυτής τα κράτη μέλη αναμένεται να αναφέρονται σε πληροφορίες και εκτιμήσεις που οι επιχειρήσεις εκμετάλλευσης συστημάτων μεταφοράς έχουν ήδη αναλάβει τόσο σε ατομική όσο και σε συλλογική βάση, ακόμη και σε ευρωπαϊκό επίπεδο.

               (17)

               Τα κράτη μέλη θα πρέπει να εξασφαλίσουν την αποτελεσματική εφαρμογή της παρούσας οδηγίας.

               (18)

               Δεδομένου ότι οι στόχοι της προτεινόμενης δράσης, δηλαδή η ασφάλεια του εφοδιασμού με ηλεκτρισμό με βάση υγιή ανταγωνισμό και η δημιουργία μιας πλήρως λειτουργικής εσωτερικής αγοράς ηλεκτρισμού είναι αδύνατον να επιτευχθούν επαρκώς από τα κράτη μέλη, και δύνανται, συνεπώς, λόγω των διαστάσεων και των αποτελεσμάτων της δράσης, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία περιορίζεται στις ελάχιστες απαιτήσεις για την επίτευξη των εν λόγω στόχων,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Πεδίο εφαρμογής
   1.   Η παρούσα οδηγία θεσπίζει μέτρα προς διασφάλιση του εφοδιασμού σε ηλεκτρισμό ούτως ώστε να εξασφαλιστεί η εύρυθμη λειτουργία της εσωτερικής αγοράς ηλεκτρισμού καθώς και:

               α)

               επαρκές επίπεδο παραγωγικής δυναμικότητας·

               β)

               επαρκές επίπεδο εξισορρόπησης προσφοράς και ζήτησης
               και

               γ)

               επαρκές επίπεδο διασύνδεσης μεταξύ των κρατών μελών για την ανάπτυξη της εσωτερικής αγοράς.

         2.   Η παρούσα οδηγία θεσπίζει πλαίσιο εντός του οποίου τα κράτη μέλη καθορίζουν, σχετικά με την ασφάλεια του εφοδιασμού με ηλεκτρισμό, διαφανείς και σταθερές πολιτικές, οι οποίες δεν εισάγουν διακρίσεις και είναι συμβατές με τις απαιτήσεις για μιαν ανταγωνιστική εσωτερική αγορά ηλεκτρισμού.
   Άρθρο 2
   Ορισμοί
   Για τους σκοπούς της παρούσας οδηγίας εφαρμόζονται οι ορισμοί του άρθρου 2 της οδηγίας 2003/54/ΕΚ. Επιπλέον, εφαρμόζονται οι ακόλουθοι ορισμοί:

               α)

               ως «ρυθμιστική αρχή» νοούνται οι ρυθμιστικές αρχές των κρατών μελών, όπως ορίζονται σύμφωνα με το άρθρο 23 της οδηγίας 2003/54/ΕΚ·

               β)

               ως «ασφάλεια του εφοδιασμού με ηλεκτρισμό» νοείται η ικανότητα ενός συστήματος ηλεκτρισμού να εφοδιάζει τους τελικούς καταναλωτές με ηλεκτρισμό όπως προβλέπεται στην παρούσα οδηγία·

               γ)

               ως «λειτουργική ασφάλεια δικτύου» νοείται η συνεχής λειτουργία του δικτύου μεταφοράς και, όπου αρμόζει, του δικτύου διανομής υπό προβλέψιμες συνθήκες·

               δ)

               ως «ισορροπία μεταξύ προσφοράς και ζήτησης» νοείται η κάλυψη της προβλέψιμης ζήτησης ηλεκτρισμού από τους καταναλωτές χωρίς να είναι ανάγκη να ληφθούν μέτρα περιορισμού της κατανάλωσης.

         Άρθρο 3
   Γενικές διατάξεις
   1.   Τα κράτη μέλη εξασφαλίζουν υψηλό επίπεδο ασφάλειας του εφοδιασμού με ηλεκτρισμό, λαμβάνοντας τα αναγκαία μέτρα προκειμένου να διευκολυνθεί ένα σταθερό επενδυτικό κλίμα και προσδιορίζοντας τους ρόλους και τις αρμοδιότητες των αρμοδίων αρχών, περιλαμβανομένων των ρυθμιστικών αρχών, εφόσον απαιτείται, και όλων των σχετικών φορέων της αγοράς, και δημοσιεύοντας τις σχετικές πληροφορίες. Στους φορείς της αγοράς περιλαμβάνονται μεταξύ άλλων: δίκτυα μεταφοράς και διανομής, παραγωγοί ηλεκτρισμού, προμηθευτές και τελικοί καταναλωτές.
   2.   Κατά την εφαρμογή των μέτρων της παραγράφου 1, τα κράτη μέλη λαμβάνουν υπόψη τα ακόλουθα:

               α)

               τη σημασία που έχει η εξασφάλιση του συνεχούς εφοδιασμού με ηλεκτρισμό·

               β)

               τη σημασία ενός διαφανούς και σταθερού ρυθμιστικού πλαισίου·

               γ)

               την εσωτερική αγορά και τις δυνατότητες διασυνοριακής συνεργασίας στον τομέα της ασφάλειας εφοδιασμού με ηλεκτρισμό·

               δ)

               την ανάγκη τακτικής συντήρησης και, εφόσον απαιτείται, ανανέωσης των δικτύων μεταφοράς και διανομής προκειμένου να διατηρηθούν οι επιδόσεις των δικτύων·

               ε)

               τη σημασία εξασφάλισης της ορθής εφαρμογής της οδηγίας 2001/77/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας (6), και της οδηγίας 2004/8/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για την προώθηση της συμπαραγωγής ενέργειας βάσει της ζήτησης για χρήσιμη θερμότητα στην εσωτερική αγορά ενέργειας (7), καθόσον οι διατάξεις τους σχετίζονται με την ασφάλεια παροχής ηλεκτρισμού·

               στ)

               την ανάγκη να εξασφαλιστεί επαρκής αποθεματική δυναμικότητα μεταφοράς και παραγωγής για σταθερή χρήση·
               και

               ζ)

               την ανάγκη καθιέρωσης ευέλικτων αγορών.

         3.   Κατά την εφαρμογή των μέτρων της παραγράφου 1, τα κράτη μέλη λαμβάνουν ιδιαίτερα υπόψη τα ακόλουθα:

               α)

               το βαθμό διαφοροποίησης στην παραγωγή ηλεκτρισμού σε εθνικό ή στο σχετικό περιφερειακό επίπεδο·

               β)

               τη σημασία της μείωσης των μακροπρόθεσμων συνεπειών που έχει η αύξηση της ζήτησης για ηλεκτρισμό·

               γ)

               τη σημασία της ενθάρρυνσης της ενεργειακής αποτελεσματικότητας και της υιοθέτησης νέων τεχνολογιών, ιδίως όσον αφορά τη διαχείριση της ζήτησης, τις ανανεώσιμες πηγές ενέργειας και τη διανομή ενέργειας
               και

               δ)

               τη σημασία της κατάργησης των διοικητικών φραγμών για τις επενδύσεις σε υποδομές και τη δυναμικότητα παραγωγής.

         4.   Τα κράτη μέλη εξασφαλίζουν ότι τα μέτρα που θεσπίζονται σύμφωνα με την παρούσα οδηγία δεν εμπεριέχουν διακρίσεις και δεν δημιουργούν αδικαιολόγητο βάρος για τους φορείς της αγοράς περιλαμβανομένων των νεοεισερχόμενων, και των εταιρειών με μικρά μερίδια αγοράς. Τα κράτη μέλη λαμβάνουν επίσης υπόψη, πριν τα εγκρίνουν, τις επιπτώσεις των μέτρων στο κόστος του ηλεκτρισμού για τους τελικούς καταναλωτές.
   5.   Για τη διασφάλιση του κατάλληλου επιπέδου διασύνδεσης μεταξύ των κρατών μελών όπως αναφέρει το άρθρο 1 παράγραφος 1 στοιχείο γ), ιδιαίτερη προσοχή δίνεται:

               α)

               στη γεωγραφική θέση κάθε κράτους μέλους·

               β)

               στη διατήρηση εύλογης ισορροπίας μεταξύ του κόστους δημιουργίας νέων μονάδων διασύνδεσης και του οφέλους του τελικού καταναλωτή
               και

               γ)

               στη διασφάλιση ότι οι υφιστάμενες μονάδες διασύνδεσης χρησιμοποιούνται όσο το δυνατόν πιο αποτελεσματικά.

         Άρθρο 4
   Λειτουργική ασφάλεια δικτύου

               1.

                           α)

                           Τα κράτη μέλη ή οι αρμόδιες αρχές εξασφαλίζουν ότι οι επιχειρήσεις εκμετάλλευσης συστημάτων μεταφοράς καθορίζουν ελάχιστους λειτουργικούς κανόνες και υποχρεώσεις ασφαλείας δικτύου.
                           Πριν από τον καθορισμό των κανόνων αυτών και υποχρεώσεων πραγματοποιούν διαβουλεύσεις με τους εμπλεκόμενους παράγοντες στις ενδιαφερόμενες χώρες με τις οποίες υφίσταται αλληλοσύνδεση.

                           β)

                           Παρά το στοιχείο α) πρώτο εδάφιο, τα κράτη μέλη μπορούν να ζητήσουν από τις επιχειρήσεις εκμετάλλευσης των συστημάτων μεταφοράς να υποβάλλουν τους κανόνες αυτούς και υποχρεώσεις στην αρμόδια για έγκριση αρχή.

                           γ)

                           Τα κράτη μέλη εξασφαλίζουν ότι οι επιχειρήσεις εκμετάλλευσης συστημάτων μεταφοράς και ενδεχομένως διανομής τηρούν τους ελάχιστους λειτουργικούς κανόνες και υποχρεώσεις σχετικά με την ασφάλεια του δικτύου.

                           δ)

                           Τα κράτη μέλη ζητούν από τις επιχειρήσεις εκμετάλλευσης συστημάτων μεταφοράς να διατηρούν το κατάλληλο επίπεδο επιχειρησιακής ασφάλειας του δικτύου.
                           Για το σκοπό αυτό οι εν λόγω επιχειρήσεις διατηρούν κατάλληλη εφεδρική δυναμικότητα μεταφοράς για τη λειτουργική ασφάλεια του δικτύου και συνεργάζονται με τις επιχειρήσεις εκμετάλλευσης συστημάτων μεταφοράς με τις οποίες έχουν αλληλοσύνδεση.
                           Το επίπεδο προβλέψιμων περιστάσεων υπό τις οποίες μπορεί να διατηρηθεί η ασφάλεια, προσδιορίζεται στους κανόνες λειτουργικής ασφαλείας του δικτύου.

                           ε)

                           Τα κράτη μέλη εξασφαλίζουν ιδίως ότι οι αλληλοσυνδεόμενες επιχειρήσεις εκμετάλλευσης συστημάτων μεταφοράς και, ενδεχομένως, διανομής θα ανταλλάσσουν πληροφορίες σχετικά με τη λειτουργία των δικτύων τακτικά κατά τρόπο αποτελεσματικό και ευθυγραμμιζόμενο με τις ελάχιστες λειτουργικές απαιτήσεις. Οι ίδιες απαιτήσεις εφαρμόζονται, εφόσον απαιτείται, στις επιχειρήσεις εκμετάλλευσης συστημάτων μεταφοράς και διανομής που έχουν διασύνδεση με παρόμοιες επιχειρήσεις εκτός Κοινότητας.

         2.   Τα κράτη μέλη ή οι αρμόδιες αρχές εξασφαλίζουν ότι οι επιχειρήσεις εκμετάλλευσης συστημάτων μεταφοράς και, ενδεχομένως, διανομής, καθορίζουν και πληρούν τους στόχους ποιότητας εφοδιασμού και ασφάλειας του δικτύου. Οι στόχοι αυτοί υπόκεινται στην έγκριση των κρατών μελών ή των αρμοδίων αρχών, οι οποίες επιβλέπουν και την υλοποίησή τους. Πρέπει να είναι αντικειμενικοί, διαφανείς και αμερόληπτοι και να δημοσιοποιούνται.
   3.   Κατά τη λήψη των μέτρων που μνημονεύονται στο άρθρο 24 της οδηγίας 2003/54/ΕΚ και στο άρθρο 6 του κανονισμού (ΕΚ) αριθ. 1228/2003, τα κράτη μέλη δεν προβαίνουν σε διάκριση μεταξύ διασυνοριακών και εθνικών συμβάσεων.
   4.   Τα κράτη μέλη εξασφαλίζουν ότι οι περικοπές εφοδιασμού σε καταστάσεις εκτάκτου ανάγκης πρέπει να βασίζονται σε προκαθορισμένα κριτήρια σχετικά με την αντιμετώπιση των ανισορροπιών από πλευράς των επιχειρήσεων εκμετάλλευσης συστημάτων μεταφοράς. Λαμβάνονται όλα τα μέτρα διασφάλισης σε στενή συνεργασία με άλλες συναφείς επιχειρήσεις εκμετάλλευσης συστημάτων μεταφοράς, τηρουμένων των σχετικών διμερών συμφωνιών, συμπεριλαμβανομένων των συμφωνιών περί ανταλλαγής πληροφοριών.
   Άρθρο 5
   Διατήρηση της ισορροπίας ανάμεσα στην προσφορά και τη ζήτηση
   1.   Τα κράτη μέλη μεριμνούν ώστε να διατηρήσουν ισορροπία μεταξύ της ζήτησης ηλεκτρισμού και της υπάρχουσας δυναμικότητας παραγωγής.
   Ιδιαίτερα, τα κράτη μέλη:

               α)

               με την επιφύλαξη των ιδιαιτέρων απαιτήσεων των μικρών μεμονωμένων συστημάτων, ενθαρρύνουν τη δημιουργία εθνικού και πανευρωπαϊκού πλαισίου αγοράς χονδρικής που εξασφαλίζει την κατάλληλη κατεύθυνση όσον αφορά τις τιμές για την παραγωγή και την κατανάλωση·

               β)

               απαιτούν από τις επιχειρήσεις εκμετάλλευσης συστημάτων μεταφοράς να μεριμνούν ώστε να υφίσταται για λόγους λειτουργικής εξισορρόπησης, το κατάλληλο επίπεδο εφεδρικής παραγωγικής δυναμικότητας και/ή να λαμβάνουν ισοδύναμα μέτρα βάσει των απαιτήσεων της αγοράς.

         2.   Με την επιφύλαξη των άρθρων 87 και 88 της συνθήκης, τα κράτη μέλη έχουν τη δυνατότητα λήψης πρόσθετων μέτρων προκειμένου να πετύχουν τους στόχους αυτούς, όπως:

               α)

               διατάξεις που διευκολύνουν νέα παραγωγική δυναμικότητα και την είσοδο νέων εταιρειών παραγωγής στην αγορά·

               β)

               άρση των εμποδίων στη σύναψη διακοπτόμενων συμβάσεων·

               γ)

               άρση των εμποδίων στη σύναψη συμβάσεων ποικίλης διάρκειας τόσο για τους παραγωγούς όσο και για τους καταναλωτές·

               δ)

               ενθάρρυνση της προώθησης τεχνολογιών διαχείρισης της ζήτησης σε πραγματικό χρόνο, όπως τα προωθημένα συστήματα καταμέτρησης·

               ε)

               ενθάρρυνση μέτρων διατήρησης της ενέργειας·

               στ)

               διαδικασίες προκήρυξης διαγωνισμών ή οποιασδήποτε άλλης ισοδύναμης διαδικασίας υπό όρους διαφανείας και ισότητος σύμφωνα με το άρθρο 7 παράγραφος 1 της οδηγίας 2003/54/ΕΚ.

         3.   Τα κράτη μέλη δημοσιεύουν τα μέτρα που λαμβάνουν με βάση το παρόν άρθρο και εξασφαλίζουν την ευρύτερη δυνατή διανομή τους.
   Άρθρο 6
   Επενδύσεις δικτύου
   1.   Τα κράτη μέλη καθορίζουν ρυθμιστικό πλαίσιο που:

               α)

               παρέχει επενδυτικές κατευθύνσεις τόσο για τις επιχειρήσεις εκμετάλλευσης συστημάτων μεταφοράς όσο και διανομής προκειμένου να αναπτύξουν τα δίκτυά τους εις τρόπον ώστε να ικανοποιείται η προβλέψιμη ζήτηση της αγοράς
               και

               β)

               διευκολύνει τη συντήρηση και, όπου είναι αναγκαίο, την ανανέωση των δικτύων τους.

         2.   Με την επιφύλαξη του κανονισμού (ΕΚ) αριθ. 1228/2003 τα κράτη μέλη μπορούν να επιτρέπουν εμπορικές επενδύσεις στην αλληλοσύνδεση.
   Τα κράτη μέλη εξασφαλίζουν ότι οι αποφάσεις σχετικά με τις επενδύσεις στην αλληλοσύνδεση λαμβάνονται σε στενή συνεργασία μεταξύ των σχετικών επιχειρήσεων εκμετάλλευσης συστημάτων μεταφοράς.
   Άρθρο 7
   Έκθεση
   1.   Τα κράτη μέλη εξασφαλίζουν ότι η έκθεση κατά το άρθρο 4 της οδηγίας 2003/54/ΕΚ καλύπτει τη συνολική επάρκεια του συστήματος ηλεκτρισμού να ικανοποιήσει την παρούσα και μελλοντική ζήτηση ηλεκτρισμού περιλαμβανομένων των ακόλουθων στοιχείων:

               α)

               λειτουργική ασφάλεια δικτύου·

               β)

               προβλεπόμενη εξισορρόπηση ζήτησης και προσφοράς για την επόμενη πενταετία·

               γ)

               προοπτικές ασφάλειας παροχής ηλεκτρισμού για χρονικό διάστημα μεταξύ 5 και 15 ετών από την ημερομηνία υποβολής της έκθεσης
               και

               δ)

               επενδυτικές προθέσεις για τα επόμενα 5 ή περισσότερα ημερολογιακά έτη των επιχειρήσεων εκμετάλλευσης συστημάτων μεταφοράς ή οποιουδήποτε άλλου φορέα τον οποίο γνωρίζουν, όσον αφορά την παροχή διασυνοριακής δυναμικότητας διασύνδεσης.

         2.   Τα κράτη μέλη ή οι αρμόδιες αρχές εκπονούν την έκθεση σε στενή συνεργασία με τις επιχειρήσεις εκμετάλλευσης συστημάτων μεταφοράς οι οποίες και πραγματοποιούν, εφόσον απαιτείται, διαβουλεύσεις με τους ομολόγους τους των γειτονικών χωρών.
   3.   Το τμήμα της έκθεσης σχετικά με τις επενδυτικές προθέσεις στη διασύνδεση που αναφέρεται στην παράγραφο 1 στοιχείο δ) λαμβάνει υπόψη τα ακόλουθα στοιχεία:

               α)

               τις αρχές διαχείρισης της υπερφόρτισης όπως παρατίθενται στον κανονισμό (ΕΚ) αριθ. 1228/2003·

               β)

               τις υπάρχουσες και σχεδιαζόμενες γραμμές μεταφοράς·

               γ)

               τις αναμενόμενες μορφές παραγωγής, εφοδιασμού, διασυνοριακών ανταλλαγών και κατανάλωσης, συνυπολογίζοντας τα μέτρα διαχείρισης της ζήτησης
               και

               δ)

               τους περιφερειακούς, εθνικούς και ευρωπαϊκούς στόχους της αειφόρου ανάπτυξης συμπεριλαμβανομένων και των έργων που αποτελούν τμήμα των αξόνων προτεραιότητας οι οποίοι περιλαμβάνονται στο παράρτημα Ι της απόφασης αριθ. 1229/2003/ΕΚ.

         Τα κράτη μέλη εξασφαλίζουν ότι οι επιχειρήσεις εκμετάλλευσης συστημάτων μεταφοράς θα παρέχουν πληροφορίες για τις επενδυτικές προθέσεις τους ή για τις επενδυτικές προθέσεις κάθε άλλου φορέα τον οποίο γνωρίζουν, όσον αφορά την παροχή διασυνοριακής δυναμικότητας διασύνδεσης.
   Τα κράτη μέλη μπορούν επιπλέον να ζητούν από τις επιχειρήσεις εκμετάλλευσης συστημάτων μεταφοράς πληροφορίες για επενδύσεις που αφορούν τη δημιουργία εσωτερικών διασυνδέσεων, οι οποίες έχουν ουσιαστική επίδραση στην παροχή διασυνοριακής διασύνδεσης.
   4.   Τα κράτη μέλη ή οι αρμόδιες αρχές εξασφαλίζουν ότι οι επιχειρήσεις εκμετάλλευσης συστημάτων μεταφοράς και/ή οι αρμόδιες αρχές διευκολύνονται στο έργο τους από πλευράς ενημέρωσης με τη λήψη των αναγκαίων μέτρων για την πρόσβαση στις σχετικές πληροφορίες.
   Εξασφαλίζεται η μη αποκάλυψη των εμπιστευτικών πληροφοριών.
   5.   Βάσει των πληροφοριών που λαμβάνει από τις αρμόδιες αρχές βάσει της παραγράφου 1 στοιχείο δ), η Επιτροπή υποβάλλει στα κράτη μέλη, στις αρμόδιες αρχές και στην Ομάδα Ευρωπαίων Ελεγκτών Ηλεκτρισμού και Φυσικού Αερίου, που συγκροτήθηκε με την απόφαση 2003/796/ΕΚ της Επιτροπής (8), έκθεση σχετικά με τις προγραμματιζόμενες επενδύσεις και τη συμβολή τους στο στόχο που προβλέπεται στο άρθρο 1 παράγραφος 1.
   Η έκθεση αυτή μπορεί να συνδυάζεται με την υποβολή εκθέσεων που προβλέπεται βάσει του άρθρου 28 παράγραφος 1 στοιχείο γ) της οδηγίας 2003/54/ΕΚ και δημοσιεύεται.
   Άρθρο 8
   Μεταφορά στην εθνική νομοθεσία
   1.   Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο έως τις 24 Φεβρουαρίου 2008. Ενημερώνουν αμέσως σχετικά την Επιτροπή.
   Όταν τα κράτη μέλη θεσπίζουν τα μέτρα αυτά, φροντίζουν να περιλάβουν αναφορά στην παρούσα οδηγία ή τα συνοδεύουν με τέτοιου είδους αναφορά κατά την επίσημη δημοσίευσή τους. Η μέθοδος της αναφοράς αυτής καθορίζεται από τα κράτη μέλη.
   2.   Τα κράτη μέλη κοινοποιούν στην Επιτροπή μέχρι την 1η Δεκεμβρίου 2007 το κείμενο των διατάξεων εθνικής νομοθεσίας που θεσπίζουν στον τομέα της παρούσας οδηγίας.
   Άρθρο 9
   Υποβολή εκθέσεων
   Η Επιτροπή παρακολουθεί και αναθεωρεί την εφαρμογή της παρούσας οδηγίας και υποβάλει έκθεση προόδου στο Ευρωπαϊκό Κοινοβούλιο και το Συμβούλιο το αργότερο έως τις 24 Φεβρουαρίου 2010.
   Άρθρο 10
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 11
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 18 Ιανουαρίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         H. WINKLER

      (1)  ΕΕ C 120 της 20.5.2005, σ. 119.

      (2)  Γνώμη του Ευρωπαϊκού Κοινοβουλίου της 5ης Ιουλίου 2005 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 1ης Δεκεμβρίου 2005.

      (3)  ΕΕ L 176 της 15.7.2003, σ. 37· οδηγία όπως τροποποιήθηκε από την οδηγία 2004/85/ΕΚ του Συμβουλίου (ΕΕ L 236 της 7.7.2004, σ. 10).

      (4)  ΕΕ L 176 της 15.7.2003, σ. 11.

      (5)  ΕΕ L 176 της 15.7.2003, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1223/2004 του Συμβουλίου (ΕΕ L 233 της 2.7.2004, σ. 3).

      (6)  ΕΕ L 283 της 27.10.2001, σ. 33· οδηγία όπως τροποποιήθηκε από την πράξη προσχώρησης του 2003.

      (7)  ΕΕ L 52 της 21.2.2004, σ. 50.

      (8)  ΕΕ L 296 της 14.11.2003, σ. 34.


Σημαντική ανακοίνωση νομικού περιεχομένου

|

31991L0156

Οδηγία 91/156/ΕΟΚ του Συμβουλίου της 18ης Μαρτίου 1991 για την τροποποίηση της οδηγίας 75/442/ΕΟΚ περί των στερεών αποβλήτων

Επίσημη Εφημερίδα αριθ. L 078 της 26/03/1991 σ. 0032 - 0037 Φινλανδική ειδική έκδοση: Κεφάλαιο 15 τόμος 10 σ. 0066  Σουηδική ειδική έκδοση: Κεφάλαιο 15 τόμος 10 σ. 0066  Ειδική έκδοση στη τσεχική γλώσσα Κεφάλαιο 15 τόμος 02 σ. 3  - 8 Ειδική έκδοση στην εσθονική γλώσσα Κεφάλαιο 15 τόμος 02 σ. 3  - 8 Ειδική έκδοση στην ουγγρική γλώσσα Κεφάλαιο 15 τόμος 02 σ. 3  - 8 Ειδική έκδοση στη λιθουανική γλώσσα Κεφάλαιο 15 τόμος 02 σ. 3  - 8 Ειδική έκδοση στη λεττονική γλώσσα Κεφάλαιο 15 τόμος 02 σ. 3  - 8 Ειδική έκδοση στη μαλτέζικη γλώσσα Κεφάλαιο 15 τόμος 02 σ. 3  - 8 Ειδική έκδοση στην πολωνική γλώσσα Κεφάλαιο 15 τόμος 02 σ. 3  - 8 Ειδική έκδοση στη σλοβακική γλώσσα Κεφάλαιο 15 τόμος 02 σ. 3  - 8 Ειδική έκδοση στη σλοβενική γλώσσα Κεφάλαιο 15 τόμος 02 σ. 3  - 8

		ΟΔΗΓΙΑ ΤΟΥ ΣΥΜΒΟΥΛΙΟΥτης 18ης Μαρτίου 1991για την τροποποίηση της οδηγίας 75/442/ΕΟΚ περί των στερεών αποβλήτων(91/156/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130Ρ,την πρόταση της Επιτροπής [1],τη γνώμη του Ευρωπαϊκού Κοινοβουλίου [2],τη γνώμη της Οικονομικής και Κοινωνικής Επιτροπής [3],Εκτιμώντας:ότι, με την οδηγία 75/442/ΕΟΚ [4], θεσπίστηκε μια σειρά κοινοτικών κανόνων για τη διάθεση των αποβλήτων· ότι, προκειμένου να ληφθεί υπόψη η εμπειρία που έχει αποκτηθεί από την εφαρμογή της οδηγίας αυτής στα κράτη μέλη, είναι σκόπιμο να τροποποιηθούν οι εν λόγω κανόνες· ότι στις τροποποιήσεις λαμβάνεται ως βάση ένα υψηλό επίπεδο προστασίας του περιβάλλοντος·ότι, με το ψήφισμά του στις 7 Μαΐου 1990 σχετικά με την πολιτική στον τομέα των αποβλήτων [5], το Συμβούλιο ανέλαβε την υποχρέωση να τροποποιήσει την οδηγία 75/442/ΕΟΚ·ότι, προκειμένου να γίνει αποτελεσματικότερη η διαχείριση των αποβλήτων στα πλαίσια της Κοινότητας, απαιτείται μια κοινή ορολογία και ορισμός των αποβλήτων·ότι, προκειμένου να επιτευχθεί υψηλό επίπεδο προστασίας του περιβάλλοντος, τα κράτη μέλη οφείλουν, πέραν των ενεργειών για την υπεύθυνη συλλογή και αξιοποίηση των αποβλήτων, να λαμβάνουν μέτρα για τον περιορισμό της παραγωγής αποβλήτων, ιδίως με την προώθηση των καθαρών τεχνολογιών και των ανακυκλώσιμων και αναχρησιμοποιήσιμων προϊόντων, λαμβάνοντας υπόψη τις υφιστάμενες ή πιθανές δυνατότητες της αγοράς για τα αξιοποιημένα απόβλητα·ότι διαφορές μεταξύ των νομοθεσιών των κρατών μελών όσον αφορά τη διάθεση και την αξιοποίηση των αποβλήτων μπορούν να επιδράσουν στην ποιότητα του περιβάλλοντος και στην καλή λειτουργία της εσωτερικής αγοράς·ότι είναι σκόπιμο να ενθαρρύνεται η ανακύκλωση και η επαναχρησιμοποίηση των αποβλήτων ως πρώτων υλών· ότι μπορεί να είναι αναγκαίο να θεσπιστούν ειδικοί κανόνες για τα αναχρησιμοποιήσιμα απόβλητα·ότι είναι σημαντικό η Κοινότητα στο σύνολό της να καταστεί αυτάρκης όσον αφορά τη διάθεση των αποβλήτων της και ότι είναι σκόπιμο κάθε κράτος μέλος χωριστά να τείνει προς αυτό το στόχο·ότι, για την επίτευξη των ανωτέρω στόχων, τα κράτη μέλη μπορούν να εκπονήσουν σχέδια διαχείρισης των αποβλήτων·ότι είναι σκόπιμο να μειωθούν οι μετακινήσεις αποβλήτων και ότι προς τούτο τα κράτη μέλη μπορούν να λάβουν τα αναγκαία μέτρα, στα πλαίσια των σχεδίων διαχείρισης τα οποία έχουν·ότι, για την εξασφάλιση υψηλού επιπέδου προστασίας και αποτελεσματικού ελέγχου, είναι απαραίτητο να προβλεφθεί η έγκριση και ο έλεγχος των επιχειρήσεων που εξασφαλίζουν τη διάθεση και την αξιοποίηση των αποβλήτων·ότι ορισμένες εγκαταστάσεις που επεξεργάζονται τα απόβλητα τα οποία παράγουν ή αξιοποιούν απόβλητα μπορούν να απαλλαγούν από την ανάγκη να έχουν την απαιτούμενη άδεια, υπό ορισμένες προϋποθέσεις και εφόσον συμμορφώνονται προς τις απαιτήσεις της προστασίας του περιβάλλοντος· ότι θα πρέπει οι εγκαταστάσεις αυτές να εγγράφονται σε σχετικό μητρώο·ότι, προκειμένου να εξασφαλιστεί η επίβλεψη των αποβλήτων από την παραγωγή ως την οριστική τους διάθεση, είναι επίσης σκόπιμο να υπόκειται σε έγκριση ή εγγραφή σε σχετικό μητρώο, καθώς και στον ανάλογο έλεγχο, οι ενδιάμεσοι φορείς όπως οι επιχειρήσεις συλλογής και μεταφοράς των αποβλήτων και οι μεσίτες·ότι είναι σκόπιμη η σύσταση επιτροπής η οποία θα βοηθά την Επιτροπή όσον αφορά την εφαρμογή της παρούσας οδηγίας και την προσαρμογή της στην επιστημονική και τεχνική πρόοδο,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 75/442/ΕΟΚ τροποποιείται ως εξής:1. Τα άρθρα 1 έως 12 αντικαθίστανται από το ακόλουθο κείμενο:"Άρθρο 1Για τους σκοπούς της παρούσας οδηγίας νοείται ως:α) "απόβλητο": κάθε ουσία ή αντικείμενο που εμπίπτει στις κατηγορίες του παρταρτήματος I και το οποίο ο κάτοχός του απορρίπτει ή προτίθεται ή υποχρεούται να απορρίψει.Η Επιτροπή, ενεργώντας σύμφωνα με τη διαδικασία του άρθρου 18, καταρτίζει, όχι αργότερα από την 1η Απριλίου 1993, κατάλογο των αποβλήτων των κατηγοριών που περιλαμβάνει το παράρτημα I. Ο κατάλογος αυτός θα επανεξετάζεται τακτικά και, εν ανάγκη, θα αναθεωρείται σύμφωνα με την ίδια διαδικασία·β) "παραγωγός": κάθε πρόσωπο του οποίου η δραστηριότητα παρήγαγε απόβλητα ("αρχικός παραγωγός") ή/και κάθε πρόσωπο που έχει προγματοποιήσει εργασίες προεπεξεργασίας, ανάμειξης ή άλλες οι οποίες οδηγούν σε μεταβολή της φύσης ή της σύνθεσης των αποβλήτων αυτών·γ) "κάτοχος": ο παραγωγός των αποβλήτων ή το φυσικό ή νομικό πρόσωπο που έχει στην κατοχή του τα απόβλητα·δ) "διαχείριση": η συλλογή, η μεταφορά, η αξιοποίηση και η διάθεση των αποβλήτων, συμπεριλαμβανομένης της εποπτείας των εργασιών αυτών, καθώς και της επίβλεψης των χώρων απόρριψης·ε) "διάθεση": κάθε εργασία που προβλέπεται στο παράρτημα II Α·στ) "αξιοποίηση": κάθε εργασία που προβλέπεται στο παράρτημα II Β·ζ) "συλλογή": ή περισυλλογή, διαλογή ή/και ανάμειξη των αποβλήτων για τη μεταφορά τους.Άρθρο 21. Εξαιρούνται από το πεδίο εφαρμογής της παρούσας οδηγίας:α) τα αέρια απόβλητα τα εκπεμπόμενα στην ατμόσφαιρα·β) εφόσον καλύπτονται ήδη από άλλη νομοθεσία:i) τα ραδιενεργά απόβλητα,ii) τα απόβλητα που προκύπτουν από εργασίες ανιχνεύσεως, εξαγωγής, επεξεργασίας και εναποθηκεύσεως των μεταλλευτικών πόρων καθώς και από την εκμετάλλυση των λατομείων,iii) τα πτώματα ζώων και τα ακόλουθα γεωργικά απόβλητα: περιττώματα και άλλες φυσικές και μη επικίνδυνες ουσίες που χρησιμοποιούνται στα πλαίσια της γεωργικής εκμετάλλευσης,iv) τα λύματα, εξαιρέσει των αποβλήτων σε υγρή κατάσταση,v) τα αποχαρακτηρισμένα εκρηκτικά.2. Ειδικές επί μέρους ή συμπληρωματικές της παρούσας οδηγίας διατάξεις οι οποίες αποβλέπουν στη ρύθμιση της διαχείρισης ορισμένων κατηγοριών αποβλήτων είναι δυνατό να θεσπιστούν από χωριστές οδηγίες.Άρθρο 31. Τα κράτη μέλη λαμβάνουν τα ενδεδειγμένα μέτρα για να προωθήσουν:α) κατά πρώτον, την πρόληψη ή τη μείωση της παραγωγής και της βλαπτικότητας των αποβλήτων, ιδίως με:- την ανάπτυξη καθαρών τεχνολογιών με τις οποίες μπορεί να γίνει οικονομικότερη εκμετάλλευση των φυσικών πόρων,- την τεχνική τελειοποίηση και τη διάθεση στην αγορά προϊόντων που είναι σχεδιασμένα έτσι ώστε να μην συμβάλλουν καθόλου ή να συμβάλλουν όσο το δυνατόν λιγότερο, λόγω της παραγωγής, της χρήσης ή της τελικής τους διάθεσης, στην αύξηση της ποσότητας ή της βλαπτικότητας των αποβλήτων και των κινδύνων ρύπανσης,- την ανάπτυξη κατάλληλων τεχνικών για την τελική διάθεση των επικίνδυνων ουσιών που περιέχονται στα απόβλητα τα οποία προορίζονται για αξιοποίηση·β) εν συνεχεία:i) την αξιοποίηση των αποβλήτων με ανακύκλωση, επαναχρησιμοποίηση ή ανάκτηση η οποιαδήποτε άλλη ενέργεια που έχει στόχο την παραγωγή δευτερογενών πρώτων υλών ήii) τη χρησιμοποίηση των αποβλήτων ως πηγή ενέργειας.2. Εκτός από τις περιπτώσεις κατά τις οποίες εφαρμόζονται οι διατάξεις της οδηγίας 83/187/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών [*], τα κράτη μέλη ενημερώνουν την Επιτροπή σχετικά με τα μέτρα που προβλέπουν να λάβουν για να επιτύχουν τους στόχους της παραγράφου 1. Η Επιτροπή ενημερώνει τα άλλα κράτη μέλη και την επιτροπή του άρθρου 18 σχετικά με τα μέτρα αυτά.Άρθρο 4Τα κράτη μέλη λαμβάνουν τα αναγκαία μέτρα για να εξασφαλίσουν ότι η διάθεση ή η αξιοποίηση των αποβλήτων θα πραγματοποιείται χωρίς να τίθεται σε κίνδυνο η υγεία του ανθρώπου και χωρίς να χρησιμοποιούνται διαδικασίες ή μέθοδοι που ενδέχεται να βλάψουν το περιβάλλον, ιδίως δε:- χωρίς να δημιουργείται κίνδυνος για το νερό, τον αέρα ή το έδαφος, ούτε για την πανίδα και τη χλωρίδα,- χωρίς να προκαλούνται ενοχλήσεις από το θόρυβο ή τις οσμές,- χωρίς να βλάπτονται οι τοποθεσίες και τα τοπία που παρουσιάζουν ιδιαίτερο ενδιαφέρον.Τα κράτη μέλη λαμβάνουν εξάλλου, τα αναγκαία μέτρα για την απαγόρευση της εγκατάλειψης, της απόρριψης και της ανεξέλεγκτης διάθεσης των αποβλήτων.Άρθρο 51. Τα κράτη μέλη λαμβάνουν τα κατάλληλα μέτρα, σε συνεργασία με άλλα κράτη μέλη εφόσον αυτό παρίσταται αναγκαίο ή σκόπιμο, ώστε να δημιουργηθεί ολοκληρωμένο και κατάλληλο δίκτυο εγκαταστάσεων διάθεσης των αποβλήτων, που θα λαμβάνει υπόψη τις καλύτερες διαθέσιμες τεχνολογίες που δεν συνεπάγονται υπερβολικό κόστος. Το δίκτυο αυτό πρέπει να επιτρέπει στην Κοινότητα ως σύνολο να καταστεί αυτάρκης στον τομέα της διάθεσης των αποβλήτων και στα κράτη μέλη να τείνουν χωριστά προς το στόχο αυτό, λαμβανομένων υπόψη των γεωγραφικών συνθηκών ή της ανάγκης ειδικών εγκαταστάσεων για ορισμένες κατηγορίες αποβλήτων.2. Το δίκτυο αυτό πρέπει να επιτρέπει ακόμη τη διάθεση των αποβλήτων σε μία από τις πλησιέστερες κατάλληλες εγκαταστάσεις, με χρησιμοποίηση των καταλληλότερων μεθόδων και τεχνολογιών για την εξασφάλιση υψηλού επιπέδου προστασίας του περιβάλλοντος και της δημόσιας υγείας.Άρθρο 6Τα κράτη μέλη συνιστούν ή ορίζουν αρμόδια αρχή ή αρχές που είναι επιφορτισμένες με την υλοποίηση της παρούσας οδηγίας.Άρθρο 71. Για την επίτευξη των στόχων των άρθρων 3, 4 και 5, η αρμόδια αρχή ή αρχές που προβλέπονται στο άρθρο 6 υποχρεούνται να συντάξουν, το ταχύτερο δυνατό, ένα ή περισσότερα σχέδια διαχείρισης των αποβλήτων. Τα σχέδια αυτά αφορούν, ιδίως:- τον τύπο, την ποσότητα και την προέλευση των αποβλήτων που θα πρέπει να αξιοποιηθούν ή να διατεθούν,- τις γενικές τεχνικές προδιαγραφές,- όλες τις ειδικές διατάξεις που αφορούν συγκεκριμένους τύπους αποβλήτων,- τις κατάλληλες τοποθεσίες ή εγκαταστάσεις διάθεσης των αποβλήτων.Αυτά τα σχέδια μπορούν να συμπεριλαμβάνουν, π.χ.:- τα φυσικά ή νομικά πρόσωπα που είναι εξουσιοδοτημένα για τη διαχείριση των αποβλήτων,- την εκτίμηση του κόστους των εργασιών αξιοποίησης και διάθεσης,- τα κατάλληλα μέτρα για την ενθάρρυνση της ορθολογικής οργάνωσης της συλλογής, της διαλογής και της επεξεργασίας των αποβλήτων.2. Τα κράτη μέλη συνεργάζονται, ενδεχομένως, με τα άλλα κράτη μέλη και την Επιτροπή για την εκπόνηση των σχεδίων αυτών, τα οποία γνωστοποιούν στην Επιτροπή.3. Τα κράτη μέλη μπορούν να λάβουν τα αναγκαία μέτρα για να εμποδίσουν μεταφορές αποβλήτων οι οποίες αντιβαίνουν προς τα σχέδια διαχείρισης. Ενημερώνουν σχετικά την Επιτροπή και τα υπόλοιπα κράτη μέλη.Άρθρο 8Τα κράτη μέλη λαμβάνουν τα αναγκαία μέτρα προκειμένου κάθε κάτοχος αποβλήτων:- να τα παραδίδει σε ιδιωτικό ή δημόσιο φορέα συλλογής ή σε επιχείρηση που διεξάγει τις εργασίες που προβλέπονται στο παράρτημα II Α ή Β ή- να εξασφαλίζει ο ίδιος την αξιοποίηση ή τη διάθεσή τους σύμφωνα με τις διατάξεις της παρούσας οδηγίας.Άρθρο 91. Για την εφαρμογή των άρθρων 4, 5, και 7, κάθε εγκατάσταση ή επιχείρηση που διεξάγει τις εργασίες που αναφέρονται στο παράρτημα II Α πρέπει να διαθέτει άδεια της αναφερόμενης στο άρθρο 6 αρμόδιας αρχής.Η άδεια αυτή αφορά, ιδίως:- τους τύπους και τις ποσότητες αποβλήτων,- τις τεχνικές προδιαγραφές,- τις ληπτέες προφυλάξεις στον τομέα της ασφάλειας,- τον τόπο διάθεσης των αποβλήτων,- τη μέθοδο επεξεργασίας.2. Οι άδειες αυτές μπορούν να χορηγούνται για καθορισμένη διάρκεια, μπορούν να ανανεώνονται και να συνοδεύονται από όρους και υποχρεώσεις· ή είναι δυνατόν να απορρίπτονται, ιδίως όταν η προτεινόμενη μέθοδος διάθεσης είναι απαράδεκτη από την άποψη της προστασίας του περιβάλλοντος.Άρθρο 10Για την εφαρμογή του άρθρου 4, κάθε εγκατάσταση ή επιχείρηση που πραγματοποιεί τις εργασίες που προβλέπονται στο παράρτημα II Β οφείλει να έχει σχετική άδεια.Άρθρο 111. Με την επιφύλαξη της οδηγίας 78/319/ΕΟΚ του Συμβουλίου της 20ής Μαρτίου 1978 περί των τοξικών και επικινδύνων αποβλήτων [**], όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, μπορούν να απαλλάσονται από την άδεια που προβλέπεται στο άρθρο 9 ή στο άρθρο 10:α) οι εγκαταστάσεις ή επιχειρήσεις που διαθέτουν οι ίδιες τα απόβλητά τους στους χώρους παραγωγήςκαιβ) οι εγκαταστάσεις ή επιχειρήσεις που αξιοποιούν απόβλητα.Η εν λόγω απαλλαγή ισχύει μόνον:- όταν οι αρμόδιες αρχές έχουν θεσπίσει γενικούς κανόνες για κάθε είδος δραστηριότητας, οι οποίοι ορίζουν το είδος και τις ποσότητες αποβλήτων και τους όρους υπό τους οποίους η συγκεκριμένη δραστηριότητα μπορεί να απαλλάσσεται από την υποχρέωση της άδειαςκαι- εάν το είδος και οι ποσότητες αποβλήτων και οι τρόποι διάθεσης ή αξιοποίησης είναι τέτοιοι ώστε να τηρούνται οι όροι του άρθρου 4,2. Οι εγκαταστάσεις ή επιχειρήσεις που αναφέρονται στην παράγραφο 1 πρέπει να εγγράφονται σε σχετικό μητρώο των αρμόδιων αρχών.3. Τα κράτη μέλη ενημερώνουν την Επιτροπή σχετικά με τους γενικούς κανόνες που θεσπίζονται δυνάμει της παραγράφου 1.Άρθρο 12Οι εγκαταστάσεις ή επιχειρήσεις που ασχολούνται επαγγελματικά με τη συλλογή ή τη μεταφορά αποβλήτων ή που φροντίζουν για τη διάθεση ή την αξιοποίηση των αποβλήτων για λογαριασμό τρίτων (εργολάβοι ή μεσίτες), εφόσον δεν υπόκεινται σε έγκριση, καταχωρούνται σε σχετικό μητρώο των αρμόδιων αρχών.Άρθρο 13Οι εγκαταστάσεις ή επιχειρήσεις που αναλαμβάνουν τις εργασίες που προβλέπονται στα άρθρα 9 έως 12 υπόκεινται στους προσήκοντες περιοδικούς ελέγχους από τις αρμόδιες αρχές.Άρθρο 14Κάθε εγκατάσταση ή επιχείρηση που αναφέρεται στα άρθρα 9 και 10 οφείλει:- να τηρεί μητρώο στο οποίο να σημειώνονται η ποσότητα, η φύση, η καταγωγή και, όπου χρειάζεται, ο προορισμός, η συχνότητα συλλογής, το μέσο μεταφοράς και ο τρόπος επεξεργασίας των αποβλήτων, για τα απόβλητα που αναφέρονται στο παράρτημα I και τις εργασίες που αναφέρονται στο παράρτημα II Α ή II B,- να διαβιβάζει τις πληροφορίες αυτές στις αρμόδιες αρχές που αναφέρονται στο άρθρο 6, εφόσον το ζητήσουν.Τα κράτη μέλη μπορούν επίσης να απαιτούν από τους παραγωγούς να συμμορφώνονται προς τις διατάξεις του παρόντος άρθρου.Άρθρο 15Σύμφωνα με την αρχή "ο ρυπαίνων πληρώνει", η δαπάνη για τη διάθεση των αποβλήτων βαρύνει:- τον κάτοχο που παραδίδει απόβλητα σε φορέα συλλογής ή σε επιχείρηση προβλεπόμενη από το άρθρο 9 ή/και- τους προηγούμενους κατόχους ή τον παραγωγό του προϊόντος που παράγει τα απόβλητα.Άρθρο 161. Ανά τριετία, και για πρώτη φορά την 1η Απριλίου 1995, τα κράτη μέλη διαβιβάζουν στην Επιτροπή έκθεση για τα μέτρα που λαμβάνονται για την υλοποίηση της παρούσας οδηγίας. Η έκθεση αυτή συντάσσεται βάσει ερωτηματολογίου που καταρτίζεται σύμφωνα με τη διαδικασία του άρθρου 18 και το οποίο η Επιτροπή απευθύνει στα κράτη μέλη έξι μήνες πριν από την προαναφερόμενη ημερομηνία.2. Βάσει των εκθέσεων που αναφέρονται στην παράγραφο 1, η Επιτροπή δημοσιεύει ανά τριετία, και για πρώτη φορά την 1η Απριλίου 1996, συγκεφαλαιωτική έκθεση.Άρθρο 17Οι τροποποιήσεις που είναι αναγκαίες για να προσαρμόζονται τα παραρτήματα της παρούσας οδηγίας στην επιστημονική και τεχνική πρόοδο θεσπίζονται σύμφωνα με τη διαδικασία που προβλέπεται στο άρθρο 18.Άρθρο 18Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.Όταν τα σχεδιαζόμενα μέτρα δεν είναι σύμφωνα με τη γνώμη της Επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή."2. Τα άρθρα 13, 14 και 15 γίνονται άρθρα 19, 20 και 21.3. Προστίθενται τα ακόλουθα παραρτήματα: "ΠΑΡΑΡΤΗΜΑ IΚΑΤΗΓΟΡΙΕΣ ΑΠΟΒΛΗΤΩΝQ1  Υπολείμματα παραγωγής ή κατανάλωσης που δεν διευκρινίζονται παρακάτωQ2  Προϊόντα μη σύμφωνα με τα πρότυπαQ3  Προϊόντα που έχουν υπερβεί το όριο διατήρησής τουςQ4  Ύλες που έχουν κατά τύχη εκχυθεί, απωλεσθεί ή για τις οποίες έχει σημειωθεί κάποιο περιστατικό, συμπεριλαμβανομένου κάθε είδους εξοπλισμού κ.λπ., ο οποίος έχει μολυνθεί εξ αιτίας αυτού του περιστατικούQ5  Ύλες που έχουν μολυνθεί ή ρυπανθεί ύστερα από ηθελημένες δραστηριότητες (π.χ. υπολείμματα εργασιών καθαρισμού, υλικά συσκευασίας, περιέκτες, κ.λπ.)Q6  Μη χρησιμοποιήσιμα στοιχεία (π.χ. άδειες ηλεκτρικές στήλες, εξαντλημένοι καταλύτες κ.λπ.)Q7  Ουσίες που έχουν γίνει ακατάλληλες προς χρήση (π.χ. μολυσμένα οξέα, μολυσμένοι διαλύτες, εξαντλημένα άλατα βαφής μετάλλων κ.λπ.)Q8  Υπολείμματα βιομηχανικών μεθόδων (π.χ. σκωρίες, υποστήματα απόσταξης κ.λπ)Q9  Υπολείμματα μεθόδων για την καταπολέμηση της ρύπανσης (π.χ. ιλύς πλυσίματος αερίων, σκόνες φίλτρων αέρος, φθαρμένα φίλτρα κ.λπ.)Q10  Υπολείμματα κατεργασίας μετάλλων (π.χ. ρινίσματα τόρνευσης ή φραζαρίσματος κ.λπ.)Q11  Υπολείμματα εξόρυξης και προετοιμασίας πρώτων υλών (π.χ. υπολείμματα μεταλλευτικής ή πετρελαϊκής εκμετάλλευσης κ.λπ.)Q12  Μολυσμένη ύλη [π.χ. έλαιο που έχει ρυπανθεί από πολυχλωριωμένο διφαινύλιο (PCB) κ.λπ.]Q13  Κάθε ύλη, ουσία ή προϊόν του οποίου η χρήση απαγορεύεται από το νόμοQ14  Προϊόντα που δεν μπορούν να χρησιμεύσουν στον κάτοχό τους (π.χ. απορρίμματα γεωργίας, κατοικιών, γραφείων, καταστημάτων, εργαστηρίων κ.λπ.)Q15  Μολυσμένες ύλες, ουσίες ή προϊόντα που προέρχονται από δραστηριότητες αποκατάστασης γαιώνQ16  Κάθε ουσία, ύλη ή προϊόν τα οποία δεν καλύπτονται από τις προαναφερόμενες κατηγορίες.ΠΑΡΑΡΤΗΜΑ II AΕΡΓΑΣΙΕΣ ΔΙΑΘΕΣΗΣΣημ.:Το παρόν παράρτημα ανακεφαλαιώνει θεωρητικά αυτές τις εργασίες διάθεσης έτσι όπως εκτελούνται στην πραγματικότητα. Σύμφωνα με το άρθρο 4, η διάθεση των αποβλήτων πρέπει να γίνεται χωρίς να προκαλείται κίνδυνος για την ανθρώπινη υγεία και χωρίς να χρησιμοποιούνται διαδικασίες ή μέθοδοι που θα μπορούσαν να βλάψουν το περιβάλλον.D1  Απόθεση επάνω ή μέσα στο έδαφος (π.χ. απόρριψη σε χωματερές κ.λπ.)D2  Επεξεργασία σε χερσαίο χώρο (π.χ. βιοαποικοδόμηση υγρών αποβλήτων ή ιλύος στο έδαφος κ.λπ.)D3  Έγχυση σε βάθος (π.χ. έγχυση αντλήσιμων αποβλήτων σε φρέατα, σε θόλους άλατος, ή σε φυσικά γεωλογικά ρήγματα κ.λπ.)D4  Τελμάτωση (π.χ. έκχυση υγρών αποβλήτων ή ιλύων σε φρέατα, μικρές λίμνες ή λεκάνες κ.λπ.)D5  Ειδικά διευθετημένοι χώροι απόρριψης (π.χ. τοποθέτηση σε χωριστές στεγανές κυψελοειδείς κατασκευές, επικαλυμμένες και στεγανοποιημένες τόσο μεταξύ τους όσο και σε σχέση με το περιβάλλον κ.λπ.)D6  Απόρριψη στερεών αποβλήτων σε υδατικό περιβάλλον, εκτός από την καταβύθισηD7  Καταβύθιση, συμπεριλαμβανομένης της ταφής στο θαλάσσιο υπέδαφοςD8  Βιολογική επεξεργασία μη διευκρινιζόμενη σε άλλο σημείο του παρόντος παραρτήματος, η οποία καταλήγει σε ενώσεις ή μείγματα, η διάθεση των οποίων γίνεται με μία από τις μεθόδους που αναγράφονται στο παρόν παράρτημαD9  Φυσικοχημική επεξεργασία μη διευκρινιζόμενη σε άλλο σημείο του παρόντος παραρτήματος, η οποία καταλήγει σε ενώσεις ή σε μείγματα, η διάθεση των οποίων γίνεται με μία από τις μεθόδους που αναγράφονται στο παρόν παράρτημα (π.χ. εξάτμιση, ξήρανση, διαπύρωση κ.λπ.)D10  Αποτέφρωση στη γηD11  Αποτέφρωση στη θάλασσαD12  Μόνιμη εναποθήκευση (π.χ. τοποθέτηση κιβωτίων σε ορυχείο κ.λπ.)D13  Συγκέντρωση πριν από μία από τις εργασίες που αναφέρονται στο παρόν παράρτημαD14  Επανασυσκευασία πριν από μία από τις εργασίες που αναφέρονται στο παρόν παράρτημαD15  Εναποθήκευση ενώ διαρκεί μία από τις εργασίες που αναγράφονται στο παρόν παράρτημα, εκτός από την προσωρινή εναποθήκευση, κατά τη διάρκεια της συλλογής, στο χώρο όπου παράγονται τα απόβλητα.ΠΑΡΑΡΤΗΜΑ II BΕΡΓΑΣΙΕΣ ΠΟΥ ΜΠΟΡΟΥΝ ΝΑ ΟΔΗΓΗΣΟΥΝ ΣΕ ΑΞΙΟΠΟΙΗΣΗΣημ.:Το παρόν παράρτημα ανακεφαλαιώνει θεωρητικά τις εργασίες αξιοποίησης έτσι όπως εκτελούνται στην πραγματικότητα. Σύμφωνα με το άρθρο 4, η αξιοποίηση των αποβλήτων πρέπει να γίνεται χωρίς να προκαλείται κίνδυνος για την ανθρώπινη υγεία και χωρίς να χρησιμοποιούνται διαδικασίες ή μέθοδοι που θα μπορούσαν να βλάψουν το περιβάλλον.R1  Ανάκτηση ή αναγέννηση διαλυτώνR2  Ανακύκλωση ή ανάκτηση οργανικών ουσιών που δεν χρησιμοποιούνται ως διαλύτεςR3  Ανακύκλωση ή ανάκτηση μετάλλων ή μεταλλικών ενώσεωνR4  Ανακύκλωση ή ανάκτηση άλλων ανόργανων ουσιώνR5  Αναγέννηση οξέων ή βάσεωνR6  Αξιοποίηση προϊόντων που χρησιμεύουν για τη δέσμευση των ρύπωνR7  Αξιοποίηση των προϊόντων που προέρχονται από καταλύτεςR8  Αναγέννηση ή άλλη επαναχρησιμοποίηση ελαίωνR9  Κύρια χρήση ως καύσιμο ή ως άλλο μέσο παραγωγής ενέργειαςR10  Διασπορά στο έδαφος χρήσιμη από γεωργική ή οικολογική άποψη, συμπεριλαμβανομένων των εργασιών λιπασματοποίησης και άλλων μετατροπών βιολογικού χαρακτήρα, εκτός από την περίπτωση αποβλήτων που εξαιρούνται δυνάμει του άρθρου 2 παράγραφος 1 στοιχείο β) iii)R11  Χρησιμοποίηση αποβλήτων που λαμβάνονται από μία από τις εργασίες R 1 έως R 10R12  Ανταλλαγή αποβλήτων προκειμένου να υποβληθούν σε μία από τις εργασίες R 1 έως R 11R13  Εναποθήκευση υλικών προκειμένου να υποβληθούν σε μία από τις εργασίες που αναγράφονται στο παρόν παράρτημα, εκτός από την προσωρινή εναποθήκευση, κατά τη διάρκεια της συλλογής, στο χώρο όπου παράγονται."Άρθρο 21. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία όχι αργότερα από την 1η Απριλίου 1993. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν αυτές τις διατάξεις, οι διατάξεις αυτές αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις αυτής της αναφοράς καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία απευθύνεται στα κράτη μέλη.Βρυξέλλες, 18 Μαρτίου 1991.Για το ΣυμβούλιοΟ ΠρόεδροςΑ. BODRY[1] ΕΕ αριθ. C 295 της 19. 11. 1988, σ. 3 και ΕΕ αριθ. C 326 της 30. 12. 1989, σ. 6.[2] ΕΕ αριθ. C 158 της 26. 6. 1989, σ. 232 και απόφαση της 22ας Φεβρουαρίου 1991 (δεν έχει ακόμα δημοσιευθεί στην Επίσημη Εφημερίδα).[3] ΕΕ αριθ. C 56 της 6. 3. 1989, σ. 2.[4] ΕΕ αριθ. L 194 της 25. 7. 1975, σ. 47.[5] ΕΕ αριθ. C 122 της 18. 5. 1990, σ. 2.[*] ΕΕ αριθ. L 109 της 26.4.1983, σ. 8.[**] ΕΕ αριθ. L 84 της 31. 3. 1978, σ. 43.--------------------------------------------------


Avis juridique important

|

31993L0084

Οδηγία 93/84/ΕΟΚ της Επιτροπής της 30ής Σεπτεμβρίου 1993 για την τροποποίηση της οδηγίας 80/723/ΕΟΚ περί της διαφάνειας των οικονομικών σχέσεων μεταξύ των κρατών μελών και των δημοσίων επιχειρήσεων

Επίσημη Εφημερίδα αριθ. L 254 της 12/10/1993 σ. 0016 - 0018 Φινλανδική ειδική έκδοση: Κεφάλαιο 8 τόμος 2 σ. 0023  Σουηδική ειδική έκδοση: Κεφάλαιο 8 τόμος 2 σ. 0023

ΟΔΗΓΙΑ 93/84/ΕΟΚ ΤΗΣ ΕΠΙΤΡΟΠΗΣ της 30ής Σεπτεμβρίου 1993 για την τροποποίηση της οδηγίας 80/723/ΕΟΚ περί της διαφάνειας των οικονομικών σχέσεων μεταξύ των κρατών μελών και των δημοσίων επιχειρήσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 90 παράγραφος 3,  Εκτιμώντας:  ότι η οδηγία 80/723/ΕΟΚ της Επιτροπής (1), όπως τροποποιήθηκε από την οδηγία 85/413/ΕΟΚ (2) καθιέρωσε ένα σύστημα το οποίο επιβάλλει στα κράτη μέλη την υποχρέωση να διασφαλίζουν τη διαφάνεια των οικονομικών σχέσεων του Δημοσίου με τις δημόσιες  επιχειρήσεις- ότι η εν λόγω οδηγία απαιτεί από τα κράτη μέλη να διατηρούν και να κοινοποιούν στην Επιτροπή εφόσον το ζητήσει ορισμένα οικονομικά στοιχεία- ότι η οδηγία 80/723/ΕΟΚ, και ιδίως τα άρθρα της 3 και 5, περιλαμβάνουν διατάξεις που διευκολύνουν το καθήκον της Επιτροπής κατά την τήρηση των υποχρεώσεων που έχει αναλάβει- ότι οι δημόσιες επιχειρήσεις διαδραματίζουν σημαντικό ρόλο στην εθνική οικονομία των κρατών μελών- ότι εξαιτίας της εξέλιξης των συνθηκών ανταγωνισμού στην κοινή αγορά, και ιδίως στο πλαίσιο της προοδευτικής ενίσχυσης της οικονομικής ολοκλήρωσης και της  κοινωνικής συνοχής στην Κοινότητα, αυξήθηκε η ανάγκη διαφάνειας στις οικονομικές σχέσεις του δημοσίου με τις δημόσιες επιχειρήσεις- ότι τα κράτη μέλη θέσπισαν την Ενιαία Ευρωπαϊκή Πράξη, η οποία με τη σειρά της οδήγησε στη δημιουργία της ενιαίας αγοράς από την 1η Ιανουαρίου 1993- ότι το γεγονός αυτό θα έχει ως αποτέλεσμα την αύξηση του ανταγωνισμού και θα υποχρεώσει την Επιτροπή να  είναι ιδιαίτερα προσεκτική προκειμένου να εγγυηθεί την πλήρη υλοποίηση των πλεονεκτημάτων της ενιαίας αγοράς- ότι η ενιαία αγορά εντείνει την ανάγκη διασφάλισης ίσων ευκαιριών μεταξύ των δημοσίων και των ιδιωτικών επιχειρήσεων- ότι έχει διαπιστωθεί ότι σημαντικό μέρος των χρηματοδοτικών ροών μεταξύ του Δημοσίου και των δημοσίων επιχειρήσεων πραγματοποιείται υπό πολλές μορφές και δεν περιορίζεται στις εισφορές κεφαλαίου- ότι όπως διαπίστωσε η Επιτροπή, ο μεταποιητικός τομέας, είναι κυρίως εκείνος όπου χορηγήθηκαν σημαντικά ποσά ενισχύσεως στις επιχειρήσεις χωρίς να έχουν κοινοποιηθεί σύμφωνα με το άρθρο 93 πράγραφος 3 της συνθήκης ΕΟΚ- ότι η πρώτη (3), η δεύτερη (4) και  η τρίτη (5) έρευνα περί των κρατικών ενισχύσεων επιβεβαιώνουν ότι σημαντικά ποσά κρατικών ενισχύσεων να χορηγούνται παράνομα- ότι ένα σύστημα δήλωσης βασιζόμενο στον εκ των υστέρων έλεγχο των χρηματοδοτικών ροών του Δημοσίου προς τις δημόσιες επιχειρήσεις θα παρείχε στην Επιτροπή τη δυνατότητα να τηρήσει τις υποχρεώσεις της- ότι το εν λόγω σύστημα ελέγχου πρέπει να καλύπτει  ειδικές οικονομικές πληροφορίες- ότι οι εν λόγω πληροφορίες δεν κοινοποιούνται πάντοτε στο κοινό και ότι οι πληροφορίες που είναι κοινοποιήσιμες δεν είναι αρκετά λεπτομερείς ώστε να επιτρέπουν την ορθή εκτίμηση των χρηματοδοτικών μεταβιβάσεων του  Δημοσίου προς τις δημόσιες επιχειρήσεις- ότι όλες οι απαιτούμενες πληροφορίες μπορούν να θεωρηθούν ως ανάλογες με τον επιδιωκόμενο στόχο, δεδομένου ότι οι πληροφορίες αυτές υπάγονται ήδη στις λογιστικές υποχρεώσεις της τέταρτης οδηγίας 78/660/ΕΟΚ του Συμβουλίου (6) όσον αφορά τους ετήσιους  λογαριασμούς των εταιρειών, όπως τροποποιήθηκε τελευταία από την οδηγία 90/605/ΕΟΚ (7)- ότι, προκειμένου να μην επιβαρυνθούν υπερβολικά οι διοικήσεις των κρατών μελών, το εν λόγω σύστημα ενημέρωσης θα πρέπει να χρησιμοποιεί όχι μόνον τα στοιχεία που κοινοποιούνται στο κοινό αλλά και στις πληροφορίες που κοινοποιούνται στους πλειοψηφικούς  μετόχους- ότι πρέπει να επιτραπεί η υποβολή ενοποιημένων εκθέσεων- ότι οι ασυμβίβαστες ενισχύσεις που χορηγούνται στις μεγάλες επιχειρήσεις του μεταποιητικού τομέα είναι εκείνες που επιφέρουν τη μεγαλύτερη στρέβλωση του ανταγωνισμού στην κοινή αγορά-  ότι το εν λόγω σύστημα δήλωσης μπορεί συνεπώς να περιοριστεί προς το παρόν στις επιχειρήσεις, ο κύκλος εργασιών των οποίων είναι ανώτερος των 250 εκατομμυρίων Ecu.  ότι ενώ το 1980, κατά την κοινοποίηση της οδηγίας, η Επιτροπή είχε κρίνει ότι οι κινήσεις κεφαλαίων στο εσωτερικό μιας δημόσιας επιχείρησης ή ενός ομίλου δημοσίων επιχειρήσεων δεν υπάγονται στις απαιτήσεις της οδηγίας 80/723/ΕΟΚ, η αναγραφή των εν λόγω  στοιχείων ανταποκρίνεται πλέον στις νέες απαιτήσεις της οικονομικής ζωής που επηρεάζεται συχνά από τις παρεμβάσεις του κράτους έναντι των δημοσίων επιχειρήσεων- ότι θα πρέπει κατά συνέπεια να θεωρηθεί, όπως υπογραμμίστηκε ήδη στην νομολογία του  Ευρωπαϊκού Δικαστηρίου από το 1980 (8) και εξής- ότι οι περιπτώσεις παραβίασης των διατάξεων του άρθρου 93 παράγραφος 3 εκ μέρους των κρατών μελών έχουν αυξηθεί σημαντικά, κατά τρόπο που να καθιστά όλο και δυσχερέστερα τα ελεγκτικά καθήκοντα της  Επιτροπής στον τομέα του ανταγωνισμού και ότι ως εκ τούτου, κρίνεται αναγκαία η ενίσχυση των εξουσιών εποπτείας της Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 80/723/ΕΟΚ τροποποιείται ως εξής:  1. Το άρθρο 2 συμπληρώνεται με την ακόλουθη περίπτωση:  "- δημόσια επιχείρηση που ασκεί δραστηριότητες στον μεταποιητικό τομέα:  κάθε επιχείρηση, κύριος τομέας δραστηριότητας της οποίας είναι ο μεταποιητικός, ο οποίος ορίζεται ότι αντιπροσωπεύει τουλάχιστον 50 % του συνολικού ετησίου κύκλου εργασιών. Πρόκειται για επιχειρήσεις οι δραστηριότητες των οποίων υπάγονται στον τίτλο Δ -  Μεταποιητικές βιομηχανίες (ο οποίος περιλαμβάνει τους υποτίτλους ΔΑ έως ΔΝ) της ονοματολογίας NACE (Αναθ. 1) (*).  (*) ΕΕ αριθ. L 83 της 3. 4. 1993, σ. 1." 2. Παρεμβάλλεται το ακόλουθο άρθρο 5α:  "Άρθρο 5α 1. Τα κράτη μέλη, οι δημόσιες επιχειρήσεις των οποίων ασκούν δραστηριότητες στον μεταποιητικό τομέα παρέχουν ορισμένες οικονομικές πληροφορίες, όπως ορίζονται στην παράγραφο 2, στην Επιτροπή σε ετήσια βάση (εντός των προθεσμιών που αναφέρονται στην  παράγραφο 4).  2. Οι οικονομικές πληροφορίες που απαιτούνται για κάθε δημόσια επιχείρηση που να ασκεί δραστηριότητες στον μεταποιητικό τομέα σύμφωνα με την παράγραφο 3 είναι οι ακόλουθες:  i) η ετήσια έκθεση και οι ετήσιοι λογαριασμοί, σύμφωνα με τον ορισμό της τέταρτης οδηγίας 78/660/ΕΟΚ του Συμβουλίου (*). Οι ετήσιοι λογαριασμοί και η ετήσια έκθεση περιλαμβάνουν τον ισολογισμό, τα αποτελέσματα χρήσεως και το προσάρτημα καθώς και τις  λογιστικές αρχές, τη δήλωση του διοικητικού συμβουλίου, τα στοιχεία ανά τομέα και την έκθεση πεπραγμένων. Εξάλλου, πρέπει να κοινοποιούνται, οι συνελεύσεις των μετόχων καθώς και κάθε άλλη σχετική πληροφορία.  Επίσης, στο βαθμό που δεν εμφανίζονται στην έκθεση διαχείρισης και στους ετήσιους λογαριασμούς, πρέπει να παρέχονται για κάθε επιχείρηση οι ακόλουθες πληροφορίες:  ii) εισφορές σε μετοχικό κεφάλαιο ή οιονεί κεφάλαιο εξομοιούμενο με εταιρικό κεφάλαιο- πρέπει να διευκρινίζονται οι όροι τους οποίους πραγματοποιείται η εισφορά (κοινές μετοχές, προνομιούχες, με απόδοση υπό αίρεση ή μετατρέψιμες και επιτόκια, μερίσματα  ή σχετικά δικαιώματα μετατροπής),  iii) μη επιστρεπτέες επιχορηγήσεις ή επιστρεπτέες μόνον υπό ορισμένους όρους,  iv) χορήγηση δανείων προς την επιχείρηση, συμπεριλαμβανομένων των υπερβάσεων και των προκαταβολών έναντι των εισφορών κεφαλαίου. Πρέπει να διευκρινίζονται τα επιτόκια και οι όροι του δανείου και, κατά περίπτωση, οι εγγυήσεις που παρέχονται στο δανειστή  από την επιχείρηση που λαμβάνει το δάνειο,  v) εγγυήσεις που παρέχει στην επιχείρηση το δημόσιο για την κάλυψη του χορηγούμενου δανείου (να διευκρινίζονται οι όροι και τα ενδεχόμενα τέλη που καταβάλει η επιχείρηση για τις εν λόγω εγγυήσεις),  vi) καταβληθέντα μερίσματα και μη διανεμηθέντα κέρδη,  vii) κάθε άλλη μορφή κρατικής παρέμβασης, ιδίως την παραίτηση του κράτους από οφειλές των δημοσίων επιχειρήσεων, συμπεριλαμβανομένων μεταξύ άλλων της επιστροφής δανείων, των επιχορηγήσεων, της καταβολής του φόρου επί των εταιρειών, των κοινωνικών  επιβαρύνσεων ή παρομοίων οφειλών.  3. Οι πληροφορίες που απαιτούνται σύμφωνα με την παράγραφο 2 ανωτέρω παρέχονται για όλες τις δημόσιες επιχειρήσεις ο κύκλος εργασιών των οποίων κατά το περασμένο οικονομικό έτος υπερέβη τα 250 εκατομμύρια Ecu.  Οι απαιτούμενες πληροφορίες παρέχονται ξεχωριστά για κάθε δημόσια επιχείρηση, συμπεριλαμβανομένων εκείνων που είναι εγκατεστημένες στα άλλα κράτη μέλη- οι πληροφορίες περιλαμβάνουν, κατά περίπτωση, στοιχεία σχετικά με όλες τις συναλλαγές που  πραγματοποιήθηκαν στο εσωτερικό ενός ομίλου και μεταξύ διαφόρων ομίλων δημοσίων επιχειρήσεων, καθώς και άμεσα μεταξύ του κράτους και των δημοσίων επιχειρήσεων. Στο μετοχικό κεφάλαιο που αναφέρεται στην παράγραφο 2 σημείο ii) περιλαμβάνεται το μετοχικό  κεφάλαιο που παρέχει άμεσα το κράτος και το μετοχικό κεφάλαιο από δημόσιες εταιρείες χαρτοφυλακίου και άλλες δημόσιες επιχειρήσεις (συμπεριλαμβανομένων των χρηματοπιστωτικών ιδρυμάτων) που ανήκουν ή όχι στον ίδιο όμιλο. Πρέπει πάντοτε να διευκρινίζεται  η σχέση μεταξύ του χρηματοδότη και του δικαιούχου. Παρομοίως, οι εκθέσεις που αναφέρονται στην παράγραφο 2 υποβάλλονται για καθεμία δημόσια επιχείρηση ξεχωριστά καθώς και για την (ελεγχόμενη) εταιρεία χατοφυλακίου η οποία περιλαμβάνει πολλές δημόσιες  επιχειρήσεις, στο βαθμό που η (ελεγχόμενη) εταιρεία χαρτοφυλακίου μπορεί, βάσει των ενοποιημένων πωλήσεων, να ταξινομηθεί ως μεταποιητική, σύμφωνα με τον ορισμό του άρθρου 2.  Ορισμένες δημόσιες επιχειρήσεις κατανέμουν τις δραστηριότητές τους σε διάφορες επιχειρήσεις ανεξάρτητες μεταξύ τους από νομική άποψη. Για τις επιχειρήσεις αυτές, η Επιτροπή αποδέχεται μια ενοποιημένη έκθεση. Η ενοποίηση αυή αυτή πρέπει να  αντικατοπτρίζει την οικονομική πραγματικότητα του ομίλου των επιχειρήσεων που ασκεί δραστηριότητες στον ίδιο ή σε στενά συνδεδεμένους τομείς. Οι ενοποιημένες εκθέσεις από διάφορες εταιρείες χαρτοφυλακίου καθαρά χρηματοπιστωτικού χαρακτήρα δεν επαρκούν.   4. Οι πληροφορίες που αναφέρονται στην παράγραφο 2 ανωτέρω παρέχονται στην Επιτροπή σε ετήσια βάση. Οι πληροφορίες που αφορούν το οικονομικό έτος 1992 κοινοποιούνται στην Επιτροπή εντός προθεσμίας δύο μηνών από την δημοσίευση της παρούσας οδηγίας.  Για το 1993 και τα επόμενα έτη, οι πληροφορίες παρέχονται εντός 15 εργάσιμων ημερών από την ημερομηνία δημοσίευσης της ετήσιας έκθεσης της ενδιαφερόμενης δημόσιας επιχείρησης. Εν πάση περιπτώσει, και ιδίως για τις επιχειρήσεις που δεν δημοσιεύουν ετήσια  έκθεση, οι απαιτούμενες πληροφορίες θα υποβάλλονται το αργότερο εντός εννέα μηνών από την ημερομηνία λήξης της εταιρικής χρήσης.  Τα κράτη μέλη κοινοποιούν στην Επιτροπή, προκειμένου αυτή να είναι σε θέση να καθορίσει τον αριθμό των εταιρειών που καλύπτονται από το παρόν σύστημα δήλωσης, εντός προθεσμίας δύο μηνών από την ημερομηνία δημοσίευσης της παρούσας οδηγίας, ένα κατάλογο  των εταιρειών που καλύπτονται από το παρόν άρθρο, αναφέροντας τον κύκλο εργασιών τους. Ο κατάλογος αυτός θα ενημερώνεται κάθε χρόνο στις 31 Μαρτίου.  5. Το παρόν άρθρο εφαρμόζεται στις εταιρείες που ανήκουν στην Treuhandanstalt ή που ελέγχονται από αυτήν μόνον από την ημερομηνία λήξης του ειδικού συστήματος δήλωσης που έχει θεσπιστεί για τις επενδύσεις του εν λόγω οργανισμού.  6. Τα κράτη μέλη παρέχουν στην Επιτροπή κάθε συμπληρωματική πληροφορία που αυτή κρίνει αναγκαία για την πλήρη εκτίμηση των στοιχείων που της κοινοποιούνται.  (*) ΕΕ αριθ. L 222 της 14. 8. 1978, σ. 11."  Άρθρο 2  Τα κράτη μέλη θεσπίζουν τις διατάξεις που είναι αναγκαίες για να συμμορφωθούν με την παρούσα οδηγία το αργότερο μέχρι την 1η Νοεμβρίου 1993. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.   Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 30 Σεπτεμβρίου 1993.  Για την Επιτροπή Karel VAN MIERT Αντιπρόεδρος  (1) ΕΕ αριθ. L 195 της 29. 7. 1980, σ. 35.  (2) ΕΕ αριθ. L 229 της 28. 8. 1985, σ. 20.  (3) ISBN 92-825-9534-x.  (4) ISBN 92-826-0385-7.  (5) ISBN 92-826-4636-x.  (6) ΕΕ αριθ. L 222 της 14. 8. 1978, σ. 11.  (7) ΕΕ αριθ. L 317 της 16. 11. 1990, σ. 60.  (8) Παράβαλε π.χ. την απόφαση 290/083 (Caisse Nationale de Credit Agricole) της 30ής Ιανουαρίου 1985, Συλλογή 1985, σ. 439, την απόφαση 67, 68, 70/85 (Van Der Kooy) της 2ας Φεβρουαρίου 1988, Συλλογή 1988, σ. 219, την απόφαση C-303/88 (Eni/Lanerossi) της  21ης Μαρτίου 1991, Συλλογή 1991, σ. Ι-1433, της 21ης Μαρτίου 1991, Συλλογή 1991, σ. Ι-1603.


Avis juridique important

|

31989L0284

Οδηγία 89/284/ΕΟΚ του Συμβουλίου της 13ης Απριλίου 1989 για τη συμπλήρωση και την τροποποίηση της οδηγίας 76/116/ΕΟΚ ως προς το ασβέστιο, το μαγνήσιο, το νάτριο και το θείο που περιέχονται στα λιπάσματα

Επίσημη Εφημερίδα αριθ. L 111 της 22/04/1989 σ. 0034 - 0038 Φινλανδική ειδική έκδοση: Κεφάλαιο 13 τόμος 18 σ. 0229  Σουηδική ειδική έκδοση: Κεφάλαιο 13 τόμος 18 σ. 0229

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 13ης Απριλίου 1989  για τη συμπλήρωση και την τροποποίηση της οδηγίας 76/116/ΕΟΚ ως προς το ασβέστιο, το μαγνήσιο, το νάτριο και το θείο που περιέχονται στα λιπάσματα  (89/284/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  Έχοντας υπόψη την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι είναι σκόπιμο να θεσπιστούν τα μέτρα για την προοδευτική εγκαθίδρυση της εσωτερικής αγοράς κατά τη διάρκεια της χρονικής περιόδου που λήγει στις 31 Δεκεμβρίου 1992· ότι η εσωτερική αγορά αποτελεί ένα χώρο χωρίς σύνορα στον οποίο διασφαλίζεται η ελεύθερη κυκλοφορία των εμπορευμάτων, των προσώπων και των κεφαλαίων καθώς και η ελεύθερη παροχή υπηρεσιών·  ότι η οδηγία 76/116/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των κρατών μελών περί λιπασμάτων (4), όπως τροποποιήθηκε τελευταία από την οδηγία 88/183/ΕΟΚ (5), καθορίζει τους κανόνες εμπορίας των στερεών λιπασμάτων τύπου ΕΟΚ· ότι αποδείχθηκε αναγκαίο να επεκταθεί το πεδίο εφαρμογής της εν λόγω οδηγίας στο ασβέστιο, το μαγνήσιο, το νάτριο και το θείο που περιέχονται σ' αυτά τα λιπάσματα·  ότι η οδηγία 76/116/ΕΟΚ μπορεί στο εξής να εφαρμόζεται σε λιπάσματα που περιέχουν μόνο ασβέστιο, μαγνήσιο και θείο,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Για τα λιπάσματα τύπου ΕΟΚ που περιλαμβάνονται στο παράρτημα Ι της οδηγίας 76/116/ΕΟΚ μπορεί να δηλωθεί περιεκτικότητα σε μαγνήσιο, νάτριο και θείο, με την προϋπόθεση ότι οι ποσότητες των στοιχείων αυτών στα εν λόγω λιπάσματα είναι τουλάχιστον ίσες με τα ελάχιστα όρια που καθορίζονται στο άρθρο 2 της παρούσας οδηγίας και εφόσον τα λιπάσματα ΕΟΚ εξακολουθούν να ανταποκρίνονται στις προδιαγραφές που αναφέρονται στο παράρτημα Ι της οδηγίας 76/116/ΕΟΚ. Στην περίπτωση αυτή, η ονομασία τύπου συμπληρώνεται με την ένδειξη που προβλέπεται στο άρθρο 6 στοιχείο β) της παρούσας οδηγίας.  Άρθρο 2  Για τα λιπάσματα ΕΟΚ που αναφέρονται στο άρθρο 1 μπορεί να δηλωθεί περιεκτικότητα σε μαγνήσιο, νάτριο και θείο μόνον εφόσον περιέχουν:  - τουλάχιστον 2 % οξείδιο του μαγνησίου (MgO), δηλαδή 1,2 % Mg ,  - τουλάχιστον 3 % οξείδιο του νατρίου (Na2O), δηλαδή 2,2 % Na,  - τουλάχιστον 5 % τριοξείδιο του θείου (SO3), δηλαδή 2 % S.  Άρθρο 3  1. Κατά την έννοια της παρούσας οδηγίας, το ασβέστιο θεωρούμενο ως θρεπτικό στοιχείο μπορεί να δηλωθεί μόνο για τα λιπάσματα των τύπων 1 και 2 του παραρτήματος Ι, με την επιφύλαξη της παραγράφου 2.  Τα κράτη μέλη μπορούν να καθορίσουν ότι, για τα λιπάσματα που τίθενται σε κυκλοφορία στην αγορά εντός του εδάφους τους, η περιεκτικότητα σε ασβέστιο πρέπει να δηλώνεται είτε με τη μορφή οξειδίου CaO, είτε με τη μορφή στοιχείου Ca, είτε και με τις δύο μορφές ταυτόχρονα.  Για τη μετατροπή της αριθμητικής τιμής της περιεκτικότητας σε οξείδιο του ασβεστίου σε αριθμητική τιμή περιεκτικότητας σε ασβέστιο, χρησιμοποιείται ο ακόλουθος τύπος:  Ασβέστιο [Ca) = οξείδιο του ασβεστίου (CaO)  x  0,715  2. Η περιεκτικότητα σε διαλυτό Ca μπορεί να αναφέρεται για τα υγρά λιπάσματα σύμφωνα με το παράρτημα Ι, μέρος Γ της οδηγίας 76/116/ΕΟΚ, τα οποία προορίζονται για ψεκασμό των φύλλων, εφόσον η εν λόγω περιεκτικότητα φθάνει τουλάχιστον το 8 % CaO (= 5,7 % Ca).  Άρθρο 4  Τα λιπάσματα που ανταποκρίνονται στις διατάξεις της παρούσας οδηγίας και των παραρτημάτων της μπορούν να λάβουν την ένδειξη « ΛΙΠΑΣΜΑ ΕΟΚ».  Άρθρο 5  Τα κράτη μέλη μπορούν να καθορίσουν ότι, για τα λιπάσματα που τίθενται σε κυκλοφορία στην αγορά εντός του εδάφους τους, η ένδειξη της περιεκτικότητας σε μαγνήσιο, νάτριο και θείο πρέπει να γίνεται:  - είτε με τη μορφή οξειδίων (MgO, Na2O, SO3),  - είτε με τη μορφή στοιχείων (Mg, Na, S),  - είτε και με τις δύο μορφές ταυτόχρονα.  Για τη μετατροπή των αριθμητικών τιμών των περιεκτικοτήτων σε οξείδιο του νατρίου και σε οξείδιο του θείου, σε αριθμητικές τιμές περιεκτικοτήτων σε νάτριο και θείο, χρησιμοποιούνται οι ακόλουθοι τύποι:  - νάτριο (Na) = οξείδιο του νατρίου (Na2O)  x  0,742,  - θείο (S) = τριοξείδιο του θείου (SO3)  x  0,400.  Όταν η περιεκτικότητα προκύπτει ως αποτέλεσμα του υπολογισμού, η τιμή που αναγράφεται στη δήλωση είναι το εν λόγω αποτέλεσμα στρογγυλευμένο στο πλησιέστερο δεκαδικό ψηφίο.  Άρθρο 6  Υποχρεωτικές ενδείξεις για την αναγνώριση:  α) η ένδειξη «ΛΙΠΑΣΜΑ ΕΟΚ» με κεφαλαία γράμματα·  β) η ονομασία του τύπου του λιπάσματος:  - είτε σύμφωνα με το παράρτημα Ι της οδηγίας 76/116/ΕΟΚ, συμπληρώνοντας την ονομασία του τύπου με την ένδειξη «περιέχει . . .» συνοδευόμενη από το όνομα ή τα ονόματα των περιεχομένων στοιχείων που εμπίπτουν στο πεδίο εφαρμογής της παρούσας οδηγίας ή από το χημικό τους σύμβολο. Οι αριθμοί που φανερώνουν τις περιεκτικότητες σε στοιχεία που αποτελούν αντικείμενο της οδηγίας 76/116/ΕΟΚ είναι δυνατόν να συμπληρωθούν με τους αντίστοιχους αριθμούς για τα στοιχεία που εμπίπτουν στο πεδίο εφαρμογής του παραρτήματος Ι της παρούσας οδηγίας και γράφονται μέσα σε παρένθεση,  - είτε σύμφωνα με το παράρτημα Ι της παρούσας οδηγίας·  γ) οι εγγυημένες περιεκτικότητες για κάθε ενεργό συστατικό και οι εγγυημένες περιεκτικότητες σε μορφές ή/και διαλυτότητες, εφόσον αυτές καθορίζονται στα παραρτήματα των οδηγιών που αφορούν τα λιπάσματα.  Η ένδειξη των περιεκτικοτήτων σε ενεργά συστατικά για τα απλά και σύνθετα λιπάσματα πρέπει να αναγράφεται σε ποσοστό επί τοις εκατό κατά βάρος με ακέραιο αριθμό ή, κατά περίπτωση, με ένα δεκαδικό ψηφίο.  Όταν το λίπασμα περιέχει περισσότερα από ένα δηλώσιμα στοιχεία, η αναγραφή των περιεκτικοτήτων γίνεται με την ακόλουθη σειρά:  N, P2O5 ή/και P, K2O ή/και K, CaO ή Ca, MgO ή/και Mg, Na2O ή/και Na, SO3 ή/και S.  Οι μορφές και οι διαλυτότητες σε ενεργά συστατικά πρέπει επίσης να αναφέρονται σε ποσοστό επί τοις εκατό κατά βάρος, εκτός αν στο παράρτημα Ι της οδηγίας 76/116/ΕΟΚ προβλέπεται ρητά η ένδειξη της περιεκτικότητας αυτής με άλλον τρόπο.  Τα ενεργά συστατικά πρέπει να αναγράφονται και ονομαστικά και με χημικά σύμβολα (π.χ. άζωτο (N), φωσφόρος (P), πεντοξείδιο του φωσφόρου (P2O5), κάλιο (K), οξείδιο του καλίου (K2O), μαγνήσιο (Mg), οξείδιο το μαγνησίου (MgO), νάτριο (Na), οξείδιο του νατρίου (Na2O), θείο (S), τριοξείδιο του θείου (SO3), ασβέστιο (Ca), και οξείδιο του ασβεστίου (CaO)).  Άρθρο 7  Η δήλωση της περιεκτικότητας σε μαγνήσιο, νάτριο και θείο στα λιπάσματα που αναφέρονται στο άρθρο 1 συνοδεύεται από την ή τις ακόλουθες ενδείξεις:  - ολική περιεκτικότητα εκφρασμένη σε ποσοστό επί του βάρους του λιπάσματος,  - όταν ένα στοιχείο είναι πλήρως υδατοδιαλυτό, δηλώνεται μόνο η υδατοδιαλυτή περιεκτικότητα,  - συνολική περιεκτικότητα και υδατοδιαλυτή περιεκτικότητα, εκφρασμένη σε ποσοστό επί του βάρους του λιπάσματος, εφόσον η διαλυτότητα φθάνει το ένα τέταρτο τουλάχιστον της ολικής περιεκτικότητας.  Η περιεκτικότητα προσδιορίζεται με τους όρους που καθορίζονται στις μεθόδους ανάλυσης, που προβλέπονται στο άρθρο 8 της οδηγίας 76/116/ΕΟΚ.  Άρθρο 8  Οι αποδεκτές ανοχές σε σχέση με τις δηλωθείσες τιμές ασβεστίου, μαγνησίου, νατρίου και θείου καθορίζονται στο 1/4 των περιεκτικοτήτων σε αυτά τα στοιχεία που έχουν δηλωθεί, με ένα μέγιστο 0,9 % σε απόλυτη τιμή για τα CaO, MgO, Na2O και SO3 , δηλαδή 0,64 για το Ca, 0,55 για το Mg, 0,67 για το Na και 0,36 για το S.  Άρθρο 9  Το παράρτημα Ι της οδηγίας 76/116/ΕΟΚ τροποποιείται ως εξής:  1. Το λίπασμα ΕΟΚ, κιζερίτης με θειικό κάλιο, που αναφέρεται στο παράρτημα ΙΙ της παρούσας οδηγίας, προστίθεται ως αριθ. 7 του μέρους Α: «Λιπάσματα απλά», σημείο ΙΙΙ: «Καλιούχα λιπάσματα» . 2. Το λίπασμα ΕΟΚ, διάλυμα νιτρικού ασβεστίου, που αναφέρεται στο παράρτημα ΙΙ της παρούσας οδηγίας, προστίθεται ως αριθ. 3 του μέρους Γ: «Υγρά λιπάσματα», σημείο 1: «Απλά λιπάσματα».  Άρθρο 10  1. Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία σε προθεσμία δώδεκα μηνών από την κοινοποίησή της (1). Ενημερώνουν την Επιτροπή αμέσως σχετικά.  2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 11  Η παρούσα οδηγία απευθύνεται στα κράτη μέλη.  Λουξεμβούργο, 13 Απριλίου 1989.  Για το Συμβούλιο  Ο Πρόεδρος  P. SOLBES  (1) ΕΕ αριθ. C 20 της 26. 1. 1988, σ. 5.  (2) ΕΕ αριθ. C 262 της 10. 10. 1988, σ. 82 και  ΕΕ αριθ. C 47 της 27. 2. 1989.  (3) ΕΕ αριθ. C 134 της 24. 5. 1988, σ. 6.  (4) ΕΕ αριθ. L 24 της 30. 1. 1976, σ. 21.  (5) ΕΕ αριθ. L 83 της 29. 3. 1988, σ. 33.  (1) Η παρούσα οδηγία κοινοποιήθηκε στα κράτη μέλη στις 17 Απριλίου 1989.  ΠΑΡΑΡΤΗΜΑ Ι  ΚΑΤΑΛΟΓΟΣ ΤΩΝ ΛΙΠΑΣΜΑΤΩΝ ΠΟΥ ΠΕΡΙΕΧΟΥΝ ΚΥΡΙΩΣ ΑΣΒΕΣΤΙΟ, ΜΑΓΝΗΣΙΟ, ΘΕΙΟ  1.2.3.4.5.6 // Αριθ.   // Ονομασία  τύπου   // Στοιχεία σχετικά με τον τρόπο  παρασκευής και τα κύρια συστατικά   // Ελάχιστη περιεκτικότητα σε ενεργά  συστατικά (επί τοις εκατό κατά βάρος)  Στοιχεία για τον τρόπο έκφρασης  των ενεργών συστατικών  Άλλες απαιτήσεις   // Άλλα στοιχεία σχετικά  με την ονομασία του τύπου   // Στοιχεία των οποίων η περιεκτικότητα πρέπει να είναι εγγυημένη  Διαλυτότητα των ενεργών συστατικών  Άλλα κριτήρια   //  //  //  //  //  //  // 1   // 2   // 3   // 4   // 5   // 6   //  //  //  //  //  //  // 1   // Θειικό ασβέστιο  // Προϊόν φυσικής ή βιομηχανικής προέλευσης, που περιέχει θειικό ασβέστιο με διάφορους βαθμούς ενυδάτωσης   // 35 % CaO 35 % SO3 Ασβέστιο και θείο υπολογιζόμενα ως ολικό CaO και SO3  // Μπορούν να προστεθούν οι συνήθεις εμπορικές ονομασίες  // Ολικό τριοξείδιο του θείου  Προαιρετικά: ολικό οξείδιο του ασβεστίου   //   //   //  // ολικό Λεπτότητα αλέσματος:   //   //   //   //   //   // - το 80 % τουλάχιστον να διέρχεται από κόσκινο με διάμετρο οπών 2 mm   //   //   //   //   //   // - το 99 % τουλάχιστον να διέρχεται από κόσκινο με διάμετρο οπών 10 mm   //   //   //  //   //   //   //   //   // 2   // Διάλυμα χλωριούχου ασβεστίου   // Διάλυμα χλωριούχου ασβεστίου βιομηχανικής προέλευσης   // 12 % CaO Ασβέστιο υπολογιζόμενο ως CaO διαλυτό στο νερό   //   // Οξείδιο του ασβεστίου  Προαιρετικά: για ψεκασμό στα φυτά   //    //   //   //   //  //   // 3   // Στοιχειακό θείο   // Προϊόν φυσικής ή βιομηχανικής προέλευσης καθορισμένο κατά το μάλλον ή ήττον  // 98 % S (245 %: SO3) Θείο υπολογιζόμενο ως ολικό SO3   //  // Ολικό τριοξείδιο του θείου   //    //   //   //   //   //  // 4   // Κιζερίτης   // Ορυκτό προϊόν που περιέχει ως κύριο συστατικό θειικό μαγνήσιο με ένα μόριο νερού   // 24 % MgO 45 % SO3 Μαγνήσιο και θείο υπολογιζόμενα ως οξείδιο του μαγνησίου και τριοξείδιο του θείου διαλυτά στο νερό   // Μπορούν να προστεθούν οι νέες συνήθεις εμπορικές ονομασίες   // Οξείδιο του μαγνησίου διαλυτό στο νερό  Προαιρετικά: τριοξείδιο του θείου διαλυτό στο νερό   //  //   //   //   //   //   // 5   // Θειικό μαγνήσιο   // Προϊόν που περιέχει ως κύριο συστατικό θειικό μαγνήσιο με 7 μόρια νερού   // 15 % MgO 28 % SO3 Μαγνήσιο και θείο υπολογιζόμενα ως οξείδιο του μαγνησίου και τριοξείδιο του θείου διαλυτά στο νερό   // Μπορούν να προστεθούν οι συνήθεις εμπορικές ονομασίες  // Οξείδιο του μαγνησίου διαλυτό στο νερό  Προαιρετικά: τριοξείδιο του θείου διαλυτό στο νερό   //  //   //   //   //   //   // 6   // Διάλυμα χλωριούχου μαγνησίου   // Προϊόν που λαμβάνεται με διάλυση χλωριούχου μαγνησίου βιομηχανικής προέλευσης   // 13 % MgO Μαγνήσιο υπολογιζόμενο ως οξείδιο του μαγνησίου.  Μέγιστη περιεκτικότητα σε ασβέστιο: 3 % CaO   //   // Οξείδιο του μαγνησίου   //    //   //   //   //   //  ΠΑΡΑΡΤΗΜΑ ΙΙ  1.2.3.4.5.6 // Αριθ.   // Τύπος  λιπάσματος   // Στοιχεία σχετικά με τον τρόπο  παρασκευής και τα κύρια συστατικά   // Ελάχιστη περιεκτικότητα σε ενεργά  συστατικά (επί τοις εκατό κατά βάρος)  Στοιχεία για τον τρόπο έκφρασης  των ενεργών συστατικών  Άλλες απαιτήσεις   // Άλλα στοιχεία σχετικά  με την ονομασία του τύπου   // Στοιχεία των οποίων η περιεκτικότητα πρέπει να είναι εγγυημένη  Διαλυτότητα των ενεργών συστατικών  Άλλα κριτήρια   //  //  //  //  //  //  // 1   // 2   // 3   // 4   // 5   // 6   //  //  //  //  //  //  // 7   // Κιζερίτης με προσθήκη θειικού καλίου   // Προϊόν λαμβανόμενο από κιζερίτη εμπλουτισμένο με θειικό κάλιο   // 8 % MgO Μαγνήσιο εκφραζόμενο σαν υδατοδιαλυτό οξείδιο μαγνησίου  6 % Κ2Ο  Κάλιο εκφραζόμενο σαν υδατοδιαλυτό οξείδιο καλίου  Σύνολο MgO + K2O: 20 %  Μέγιστη περιεκτικότητα σε χλώριο: 3 % Cl   // Δύνανται να προστίθενται τα συνήθη εμπορικά ονόματα   // Υδατοδιαλυτό οξείδιο μαγνησίου  Υδατοδιαλυτό οξείδιο του καλίου  Προαιρετική μνεία της περιεκτικότητας σε χλώριο όταν είναι κατώτερη από του 3 % Cl   //    //   //   //   //   //   // 3  // Διάλυμα νιτρικού ασβεστίου   // Προϊόν το οποίο λαμβάνεται από διάλυση νιτρικού ασβεστίου σε νερό   // 8 % Ν  Άζωτο υπολογιζόμενο ως νιτρικό ασβέστιο από το οποίο το πολύ 1 % αντιπροσωπεύει αμμωνιακό άζωτο   // Η ονομασία του τύπου μπορεί να συνοδεύεται, ανάλογα με την περίπτωση, από τις ενδείξεις:  - για εφαρμογή στα φύλλα  - για την παρασκευή θρεπτικών διαλυμάτων  - για λιπαντική άρδευση   // Ολικό άζωτο  Προαιρετικά:  - νιτρικό άζωτο  - αμμωνιακό άζωτο  - ασβέστιο, στην περίπτωση των χρήσεων που αναφέρονται στη στήλη 5   //    //   //   //   //   //